মোট কয়টি উপনিষদ আছে ?
উপনিষদ্‌
দুশোটিরও বেশি উপনিষদের কথা জানা যায়। এগুলির মধ্যে অন্যতম হল "মুক্তিকা উপনিষদ্‌"। এই উপনিষদে ১০৮টি উপনিষদের নাম পাওয়া যায়। উল্লেখ্য ১০৮ সংখ্যাটিকে হিন্দুরা পবিত্র বলে মানেন। হিন্দুদের জপের মালায় ১০৮টি দানা থাকে। আধুনিক গবেষকেরা তার মধ্যে ১০, ১১, ১২ বা ১৩টি উপনিষদ্‌কে প্রধান বা মুখ্য উপনিষদ বলেন। তাঁদের মতে, অন্যান্য উপনিষদ্‌গুলি এই মুখ্য উপনিষদ্‌ থেকেই উদ্ভূত। আদি শঙ্কর প্রমুখ বিশিষ্ট দার্শনিক ধর্মগুরুরা যে সব উপনিষদের ভাষ্য রচনা করেছেন, সেগুলিই মুখ্য উপনিষদ্‌। হিন্দুরা সেগুলিকেই শ্রুতিশাস্ত্র হিসেবে গ্রহণ করেন।
যজুর্বেদ
যজুর্বেদ সংহিতার আদি ও প্রাচীনতম অংশটিতে ১,৮৭৫টি শ্লোক রয়েছে। এগুলি ঋগ্বেদের শ্লোকগুলির ভিত্তিতে গ্রথিত। কোনো কোনো ক্ষেত্রে তা ঋগ্বেদ থেকে গৃহীত। আবার কোনো কোনো ক্ষেত্রে তা ঋগ্বেদ থেকে স্বতন্ত্র। যজুর্বেদের মধ্যবর্তী অংশে রয়েছে বৈদিক সাহিত্যের দীর্ঘতম ব্রাহ্মণ শাস্ত্র শতপথ ব্রাহ্মণ। যজুর্বেদের নবীনতম অংশে রয়েছে একাধিক প্রধান উপনিষদ্‌। এগুলি হিন্দু দর্শনের বিভিন্ন শাখার উপর প্রভাব বিস্তার করেছে। এই উপনিষদ্‌গুলি হল বৃহদারণ্যক উপনিষদ্‌, ঈশ উপনিষদ্‌, তৈত্তিরীয় উপনিষদ্‌, কঠ উপনিষদ্‌, শ্বেতাশ্বেতর উপনিষদ্‌ ও মৈত্রী উপনিষদ্‌।
বাংলাদেশ উদীচী শিল্পীগোষ্ঠী
উদীচীর অধীনে সঙ্গীত, নাটক, নৃত্য, অাবৃত্তি, চারুকলা, চলচ্চিত্র ও সাহিত্য বিভাগ কাজ করছে। বর্তমানে ৯১ সদস্য বিশিষ্ট কেন্দ্রীয় সংসদের তত্ত্বাবধানে দেশব্যাপী উদীচীর কর্মকান্ড পরিচালিত হচ্ছে। ঢাকা কেন্দ্রকে ভিত্তি করে ৭১টি সাংগঠনিক জেলাসহ তিন শতাধিক শাখা রয়েছে। জেলা কমিটি সমূহ ৪৭ সদস্য বিশিষ্ট এবং শাখা কমিটি সমূহ ২৫ সদস্য বিশিষ্ট। বর্তমানে উদীচীর সদস্য সংখ্যা প্রায় ১৫,০০০। বাংলাদেশ উদীচী শিল্পীগোষ্ঠীর কেন্দ্রীয় কার্যালয় ঢাকার ১৪/২ তোপখানা সড়ক (দোতলায়) অবস্থিত। এছাড়াও প্রবাসে উদীচীর ৬টি শাখা রয়েছে যুক্তরাষ্ট্র, যুক্তরাজ্য, কানাডা ও ফ্রান্সে।
রামরহস্যোপনিষদ্‌
রামদাস ল্যাম্বের মতে, এই গ্রন্থটি সম্পর্কে বিশেষ কিছুই জানা যায় না। এটি অন্যান্য রাম-কেন্দ্রিক উপনিষদ্‌গুলির থেকে অনেকটাই আলাদা। "রামরহস্যোপনিষদ্" ও "রামতাপনীয়োপনিষদ্" গ্রন্থদুটিতে বিষ্ণুর অবতার রামের কথা আলোচনা করা হয়েছে। তাই এই দুটিকে বৈষ্ণব উপনিষদ্‌ বলা হয়। ব্রিটিশ ভারতে খ্রিস্টান মিশনারি জে. এন. ফারকাহার ১২৩টি উপনিষদের তালিকায় এই উপনিষদ্‌টিকে অন্তর্ভুক্ত করেছিলেন। "রামরহস্যোপনিষদ্‌", অন্যান্য রাম-কেন্দ্রিক উপনিষদ্‌ এবং খ্রিস্টীয় ১২শ শতাব্দীতে রচিত রাম-কেন্দ্রিক পঞ্চরাত্র শাস্ত্র "অগস্ত্য সংহিতা" বেদান্ত দর্শন দ্বারা বিশেষভাবে প্রভাবিত।
সংস্কৃত ভাষা
পাণিনি কর্তৃক সংজ্ঞায়িত সংস্কৃত পূর্ববর্তী বৈদিক রূপটি থেকে উৎসারিত। বিশেষজ্ঞদের মতে, বৈদিক সংস্কৃত এবং ধ্রুপদি বা "পাণিনীয়" সংস্কৃত সংস্কৃত ভাষার দুটি উপভাষা। এই দুই উপভাষার মধ্যে সাদৃশ্য প্রচুর। কেবল ধ্বনিতত্ত্ব, শব্দভাণ্ডার, ব্যাকরণ ও বাক্যতত্ত্বের ক্ষেত্রে দুই ভাষার মধ্যে কিছু পার্থক্য বিদ্যমান। সংস্কৃত বেদের ভাষা বেদের মন্ত্রভাগ সংহিতা, গদ্যভাগ ব্রাহ্মণ ও উপনিষদ বৈদিক সংস্কৃতে রচিত। এই সকল গ্রন্থ হিন্দুধর্মের আদি ধর্মগ্রন্থ। গবেষকগণ মনে করেন, ঋগ্বেদ সংহিতার ছন্দময় স্তোত্রগুলি এই ভাষার প্রাচীনতম রচনা নিদর্শন। শতাব্দীর পর শতাব্দী ধরে শ্রুতি পরম্পরায় এই স্তোত্রগুলি রচিত ও স্মরিত হয়েছে। বৈদিক যুগের শেষভাগে উপনিষদ রচিত হয়। খ্রিষ্টপূর্ব প্রথম সহস্রাব্দের মধ্যভাগে বৈদিক সংস্কৃত ধর্মীয় ও শিক্ষা ক্ষেত্রে প্রথম ভাষা থেকে দ্বিতীয় ভাষায় পরিণত হয়। এর ফলে সংস্কৃত ভাষায় ধ্রুপদি যুগের সূচনা ঘটে।
আদিপর্ব
আদিপর্ব সর্বমোট ১৯টি উপপর্ব এবং ২৩৬টি অধ্যায় রয়েছে। তবে সমালোচনামূলক সংস্করণে রয়েছে ১৯টি উপপর্বের পাশাপাশি ২৫৫টি অধ্যায়।
জাবালোপনিষদ্‌
ওলিভেলের মতে, যে পাঁচটি গুরুত্বপূর্ণ উপনিষদে ব্যক্তি কখন সন্ন্যাস গ্রহণ করে সংসার ত্যাগ করবেন সেই সংক্রান্ত বিভিন্ন প্রশ্নের উত্তর দেওয়া হয়েছে, সেগুলি হল "জাবালোপনিষদ্‌", "আরুণেয়োপনিষদ্‌", "লঘু-সন্ন্যাসোপনিষদ্‌", "কঠশ্রুত্যোপনিষদ্‌" ও "পরমহংসোপনিষদ্‌"। "লঘু-সন্ন্যাসোপনিষদ্‌", "কঠশ্রুত্যোপনিষদ্‌" ও "পরমহংসোপনিষদ্‌" অনুসারে, ব্রহ্মচর্য, গার্হস্থ্য ও বাণপ্রস্থ আশ্রমের অন্তে বয়োজ্যেষ্ঠ্য ও পরিবারের নিকটাত্মীয়দের অনুমতি গ্রহণ করে সন্ন্যাস গ্রহণ করা উচিত। অন্যদিকে "জাবালোপনিষদ্‌" ও "আরুণেয়োপনিষদ্‌" অনুসারে, কখন সন্ন্যাস গ্রহণ করা যায়, তা ব্যক্তি ইচ্ছার উপর নির্ভরশীল। তার জন্য কোনো আশ্রমধর্ম পালন সম্পূর্ণ করা বা কারও অনুমতি গ্রহণ আবশ্যক নয়।
উপনিষদ্‌
১৬৫৭ সালে মুঘল সম্রাট শাহজাহানের পুত্র দারা শিকো পঞ্চাশটি উপনিষদ্ ফার্সি ভাষায় অনুবাদ করান। ১৮০৫ সালে উপনিষদের প্রথম ইংরেজি অনুবাদ করেন হেনরি টমাস কোলব্রুক। তিনি ১৭০টি উপনিষদের অস্তিত্ব সম্পর্কে অবগত ছিলেন। ১৯৮৫ সালে স্যাডহ্যালের ক্যাটালগ "উপনিষদ্-বাক্য-মহাকোষ"-এ ২২৩টি উপনিষদের তালিকা আছে।
অবতার
মনে করা হয়, অবেস অবতারের সংখ্যা অনেক। বিশিষ্ট অবেস অবতার হলেন নারদ, শাক্যমুণি বুদ্ধ ও পরশুরাম। পরশুরামই প্রসিদ্ধ দশাবতারের অন্যতম যিনি প্রত্যক্ষভাবে বিষ্ণুর অংশসম্ভূত নন।
উপনিষদ্‌
ফার্সি, ইতালীয়, উর্দু, ফরাসি, লাতিন, জার্মান, ইংরেজি, ডাচ, পোলিশ, জাপানি, স্প্যানিশ ও রাশিয়ান সহ বিভিন্ন ভাষায় উপনিষদ্‌ অনূদিত হয়েছে। মুঘল সম্রাট আকবরের রাজত্বকালে (১৫৫৬-১৫৮৬) উপনিষদ্‌ ফার্সিতে অনূদিত হয়। এটিই উপনিষদের প্রথম অনুবাদ। আকবরের প্রপৌত্র দারা শিকো বারাণসীর পণ্ডিতদের সাহায্যে "সির্‌-এ-আকবর" নামে একটি সংকলন প্রকাশ করেন। এই গ্রন্থের ভূমিকা থেকে জানা যায় যে, উপনিষদ্‌ কোরানের "কিতাব আল-মাকনুন" বা গুপ্তগ্রন্থের তালিকার অন্তর্ভুক্ত। যদিও আকবর বা দারা শিকোর সময়ের অনুবাদগুলি ১৭৭৫ সালের আগে পাশ্চাত্য জগতে পরিচিত হয়নি।
শাক্ত উপনিষদ্‌
শাক্ত উপনিষদ্‌ হল হিন্দুধর্মের কয়েকটি গৌণ উপনিষদের একটি বিশেষ শ্রেণী। এই উপনিষদ্‌গুলিতে শাক্ত ধর্মতত্ত্ব আলোচিত হয়েছে এবং আদি পরাশক্তিকে (দেবী বা মহাশক্তি) বিশ্বব্রহ্মাণ্ডের নিয়ন্ত্রণকারী সর্বোচ্চ সত্ত্বার স্থান দেওয়া হয়েছে। মুক্তিকা উপনিষদ্‌-সংকলনের ১০৮টি উপনিষদের তালিকায় মোট ৮টি শাক্ত উপনিষদের নাম উল্লিখিত হয়েছে। উল্লেখ্য, এই ১০৮টি উপনিষদের মধ্যে মাত্র ১৩টি উপনিষদ্‌কে প্রাচীন বৈদিক দর্শনের অঙ্গ হিসেবে গণ্য করা হয়। ওই ১৩টি উপনিষদ্‌কে বলা হয় মুখ্য উপনিষদ্‌। অন্যান্য উপনিষদ্‌গুলিকে বলা হয় গৌণ উপনিষদ্‌। শাক্ত উপনিষদ্‌গুলিও শ্রেণীগতভাবে অন্যান্য গৌণ উপনিষদ্‌গুলির ন্যায় মুখ্য উপনিষদ্‌গুলির থেকে পৃথক স্থানের অধিকারী।
ত্রিভুবন বিশ্ববিদ্যালয়
ত্রিভুবন বিশ্ববিদ্যালয়ে চারটি অনুষদ এবং মোট ৩৮টি কেন্দ্রীয় বিভাগ নিয়ে গঠিতঃ ১. কেন্দ্রীয় নৃবিজ্ঞান বিভাগ;
কেনোপনিষদ্‌
কেন উপনিষদ্ "(কেনোপনিষদ্)" একটি ধর্মপুস্তক যেটিকে দশটি মুখ্য উপনিষদের অন্যতম একটি উপনিষদ বলে মানা হয়। এটি সামবেদের "তলবকার ব্রাহ্মণম্" অধ্যায়ের শেষাংশে রয়েছে। এটি হিন্দুধর্মের ১০৮টি উপনিষদের সমূহ "মুক্তিকা"-তে দ্বিতীয় উপনিষদ হিসেবে তালিকাভুক্ত হয়ে থাকে।
সামবেদ
অন্যান্য বেদের মতো সামবেদেরও কয়েকটি স্তর রয়েছে। সামবেদের সংহিতাটি প্রাচীনতম এবং উপনিষদগুলি নবীনতম স্তর।
বেদ
এতে আছে দেবস্তুতি, প্রার্থনা ইত্যাদি। ঋক্‌ মন্ত্রের দ্বারা যজ্ঞে দেবতাদের আহ্বান করা হয়, যজুর্মন্ত্রের দ্বারা তাঁদের উদ্দেশে আহুতি প্রদান করা হয় এবং সামমন্ত্রের দ্বারা তাঁদের স্তুতি করা হয়। ব্রাহ্মণ মূলত বেদমন্ত্রের ব্যাখ্যা। এটি গদ্যে রচিত এবং প্রধানত কর্মাশ্রয়ী। আরণ্যক কর্ম-জ্ঞান উভয়াশ্রয়ী এবং উপনিষদ্‌ বা বেদান্ত সম্পূর্ণরূপে জ্ঞানাশ্রয়ী।বেদের বিষয়বস্তু সাধারণভাবে দুই ভাগে বিভক্ত কর্মকাণ্ড ও জ্ঞানকাণ্ড। কর্মকাণ্ডে আছে বিভিন্ন দেবদেবী ও যাগযজ্ঞের বর্ণনা এবং জ্ঞানকাণ্ডে আছে ব্রহ্মের কথা। কোন দেবতার যজ্ঞ কখন কিভাবে করণীয়, কোন দেবতার কাছে কি কাম্য, কোন যজ্ঞের কি ফল ইত্যাদি কর্মকাণ্ডের আলোচ্য বিষয়। আর ব্রহ্মের স্বরূপ কি, জগতের সৃষ্টি কিভাবে, ব্রহ্মের সঙ্গে জীবের সম্পর্ক কি এসব আলোচিত হয়েছে জ্ঞানকাণ্ডে। জ্ঞানকাণ্ডই বেদের সারাংশ। এখানে বলা হয়েছে যে, ব্রহ্ম বা ঈশ্বর এক, তিনি সর্বত্র বিরাজমান, তাঁরই বিভিন্ন শক্তির প্রকাশ বিভিন্ন দেবতা। জ্ঞানকাণ্ডের এই তত্ত্বের ওপর ভিত্তি করেই পরবর্তীকালে ভারতীয় দর্শনচিন্তার চরম রূপ উপনিষদের বিকাশ ঘটেছে।
কঠোপনিষদ্‌
কঠোপনিষদ্‌ (সংস্কৃত: कठोपनिषद्) ("") হল অন্যতম মুখ্য (প্রধান) একটি উপনিষদ্‌। এই উপনিষদ্‌টি যজুর্বেদের "কঠ" শাখার শেষ আটটি ক্ষুদ্র অংশের মধ্যে নিহিত রয়েছে। এই উপনিষদ্‌ কাঠকোপনিষদ্‌ নামেও পরিচিত। ১০৮টি উপনিষদের মুক্তিকা শাস্ত্রের ক্রমসংখ্যা অনুসারে "কঠোপনিষদ্‌" হল তৃতীয় উপনিষদ্‌।
গণপত্যথর্বশীর্ষ
"গণপত্যথর্বশীর্ষ" পাঁচটি অথর্বশীর্ষ উপনিষদের অন্যতম। এই পাঁচটি উপনিষদ হিন্দুধর্মের স্মার্ত সম্প্রদায়ের প্রধান পাঁচ দেবতার (গণেশ, শিব, সূর্য, বিষ্ণু ও জয়দুর্গা) নামে নামাঙ্কিত।
ভিক্ষুকোপনিষদ্‌
প্রিন্সটন ইউনিভার্সিটির নৃতত্ত্ব বিভাগের এমিরিটাস অধ্যাপক বলেছেন যে, "ভিক্ষুকোপনিষদ্‌" গ্রন্থে স্বীকৃত ধারণাগুলি "জৈমিনীয় ব্রাহ্মণ" ইত্যাদি বৈদিক সাহিত্য থেকে গৃহীত। "নারদপরিব্রাজকোপনিষদ্‌" ও "বৃহৎসন্ন্যাসোপনিষদ্‌" প্রভৃতি অন্যান্য উপনিষদেও এই ধারণাগুলি বিবৃত হয়েছে। এই সকল ধর্মগ্রন্থে বলা হয়েছে, সন্ন্যাসী তিনিই যিনি আধ্যাত্মিকতার অনুসন্ধানে রত হয়ে “সামাজিক জগৎ থেকে নিজেকে বিচ্ছিন্ন করবেন এবং সামাজিক প্রথা ও রীতিনীতির প্রতি ঔদাসিন্য বজায় রাখবেন।”
ধর্মগ্রন্থ
ঐতিহাসিকদের মতে, মুখ্য উপনিষদ্‌গুলি প্রাক্‌-বৌদ্ধ যুগ থেকে শুরু করে খ্রিস্টীয় প্রথম সহস্রাব্দের প্রথমার্ধ্ব পর্যন্ত সুদীর্ঘ সময়কালের বিভিন্ন পর্বে রচিত হয়। অপর দিকে অপ্রধান উপনিষদগুলি মধ্যযুগ ও প্রাক্‌-আধুনিক যুগের রচনা। অবশ্য প্রতিটি উপনিষদের সঠিক রচনাকাল নিয়ে যথেষ্ট বিতর্ক রয়েছে। ব্রিটিশ কবি মার্টিন সেমোর-স্মিথ উপনিষদ্‌গুলিকে "সর্বকালের ১০০টি সবচেয়ে প্রভাবশালী বই"-এর তালিকাভুক্ত করেছেন। আর্থার শোপেনহাওয়ার, রালফ ওয়াল্ডো এমারসন ও হেনরি ডেভিড থোরো সহ বহু বিশিষ্ট ব্যক্তি উপনিষদ্‌গুলির গুরুত্ব স্বীকার করেছেন। গবেষকেরা উপনিষদের দর্শনের সঙ্গে প্লেটো ও কান্টের দর্শনের মিল খুঁজে পান।
উপনিষদ্‌
সর্বপল্লী রাধাকৃষ্ণনের মতে, রচয়িতার নাম নিয়ে এমন কোনো দাবি তথ্যনিষ্ঠ নয়। তিনি এই নামগুলিকে কাল্পনিক চরিত্র মনে করতেন। যেমন ছান্দোগ্য উপনিষদের রচয়িতা শ্বেতকেতুর নাম কোনো বইতেই পাওয়া যায় না। তাঁর অপর কোনো বইও নেই।
উপনিষদ্‌ রচনার সঠিক তারিখ নিয়ে গবেষকদের মধ্যে মতবিরোধ আছে। এক এক জন গবেষক বেদ ও উপনিষদের রচনাকাল সম্পর্কে ভিন্ন ভিন্ন মত প্রকাশ করেছেন। কোনো কোনো গবেষকের মতে, "বৃহদারণ্যক" ও "ছান্দোগ্য" সবচেয়ে পুরনো উপনিষদ্‌। এদুটি প্রাক্‌-বৌদ্ধ যুগে রচিত। অন্যদিকে "তৈত্তিরীয়, ঐতরেয়" ও "কৌষিতকী" উপনিষদে বৌদ্ধ প্রভাব রয়েছে। তাই এগুলি খ্রিস্টপূর্ব পঞ্চম শতাব্দীর পরবর্তীকালের রচনা বলেই অনুমান করা হয়। অন্যান্য মুখ্য উপনিষদ্‌গুলি খ্রিস্টপূর্ব প্রথম সহস্রাব্দের শেষ ভাগে লেখা।
কৌষীতক্যুপনিষদ্
কৌষীতকি উপনিষদ্ ("কৌষীতক্যুপনিষদ্," সংস্কৃত : "कौषीतकि उपनिषद्") ঋগ্বেদে ওতপ্রোত একটি প্রাচীন হিন্দু ধর্মপুস্তক। এই উপনিষদটি "কৌষীতকি" শাখার সাথে জড়িত, যদিও এটি একটি "" উপনিষদ্, অর্থাৎ বেদান্ত দর্শনের সবক'টা "সাধনা"-তেই প্রচলিত। এটি রবার্ট হিউমের প্রণীত ১৩টি প্রধান উপনিষদের তালিকাভুক্ত, আর প্রাচীন হিন্দুধর্মের ১০৮টি উপনিষদের সমূহ মুক্তিকাতে এটি ২৫তম স্থান গ্রহণ করে।
সামবেদ
হিন্দুধর্মের দুটি প্রধান উপনিষদ্‌ সামবেদের অন্তর্গত। এদুটি হল ছান্দোগ্য উপনিষদ্‌ ও কেন উপনিষদ্‌। দুটি উপনিষদ্‌ই উচ্চমানের ছন্দোময় সাংগীতিক গড়নের জন্য বিখ্যাত। তবে ছান্দোগ্য উপনিষদ্‌ হিন্দু দর্শনের বিভিন্ন শাখার বিবর্তনে ঐতিহাসিক ভূমিকা পালন করেছে। উদাহরণস্বরূপ বলা যায়, এই উপনিষদের মধ্যে অন্তর্হিত দার্শনিক গড়নটি হিন্দুধর্মের বেদান্ত দর্শনের ভিত্তি স্থাপন করেছে। হিন্দুধর্মের বিভিন্ন শাখার গবেষকদের ‘ভাষ্যে’ এই উপনিষদ্‌ থেকেই সর্বাধিক প্রমাণ দর্শিত হয়েছে। যেমন, আদি শঙ্কর তাঁর "বেদান্ত সূত্র ভাষ্য" গ্রন্থে ছান্দোগ্য উপনিষদ্‌ থেকে ৮১০টি প্রমাণ উল্লেখ করেছেন। এই সংখ্যাটি অন্যান্য প্রাচীন ধর্মগ্রন্থ থেকে উদ্ধৃত প্রমাণ অপেক্ষা অনেক বেশি।
হিন্দুধর্ম
বেদ চার ভাগে বিভক্ত (ঋক, সাম, যজু এবং অথর্ব)। "ঋগ্বেদ" হল সর্বপ্রথম এবং সর্বাধিক গুরুত্বপূর্ণ বেদ। প্রত্যেক বেদ আবার চার ভাগে বিভক্ত: প্রাথমিক ভাগ, মূল বেদ, সংহিতা বর্তমান, যাতে পবিত্র মন্ত্র রয়েছে। অন্য তিনটি অংশ সাধারণত গদ্য আকারে গঠিত ত্রিস্তর আলোচনা সমাহার এবং সংহিতা থেকে বয়সে সামান্য পরবর্তীকালের বলে বিশ্বাস করা হয়। এগুলি হল: ব্রাহ্মণ, আরণ্যক এবং উপনিষদ্। প্রথম দুটি অংশকে পরবর্তীকালে কর্মকাণ্ড (আনুষ্ঠানিক অংশ) বলা হয়েছে, যেখানে শেষের দুইটি অংশ নিয়ে জ্ঞানকান্ড (শিক্ষামূলক অংশ) গঠিত। যেখানে বেদ ধর্মানুষ্ঠানের উপর কেন্দ্রীভূত, সেখানে উপনিষদ আধ্যাত্মিক অন্তর্দৃষ্টি ও দার্শনিক শিক্ষার উপর অধিশ্রিত, এবং ব্রহ্ম ও জন্মান্তর বিষয়ে আলোচিত।
প্রাকৃতিক উপগ্রহ
আমাদের সৌর জগতের মধ্যে এখন পর্যন্ত প্রায় ২৪০ টি প্রাকৃতিক উপগ্রহের সন্ধান পাওয়া গেছে। এর মধ্যে ১৬২ টি উপগ্রহ গ্রহকে কেন্দ্র করে ঘুরছে, ৪ টি উপগ্রহ ঘূর্ণায়মান আছে বামন গ্রহ-কে কেন্দ্র করে এবং অন্যগুলো ক্ষুদ্র সৌর জাগতিক বস্তু-কে কেন্দ্র করে ঘূর্ণায়মান আছে। অন্যান্য তারা এবং তাদের গ্রহদেরও উপগ্রহ রয়েছে।
রামরহস্যোপনিষদ্‌
"রামরহস্যোপনিষদ্" পরবর্তীকালে (আধুনিক যুগে) রচিত একটি উপনিষদ্। এটি হিন্দু দেবতা রামের প্রতি উৎসর্গিত। উপনিষদ্‌টি হনুমানের মুখের কথায় উল্লিখিত হয়েছে। এতে বলা হয়েছেন রাম ও সর্বোচ্চ অপরিবর্তনীয় সত্য ব্রহ্ম একই এবং তিনিই সকল প্রধান দেবদেবী হয়েছেন। রামই সচ্চিদানন্দ ও মোক্ষ লাভের উপায়। এই উপনিষদে একটি তান্ত্রিক অংশও রয়েছে। এই অংশে রামের বীজ মন্ত্র আলোচিত হয়েছে।
উপনিষদ্‌
"বৃহদারণ্যক" ও "ছান্দোগ্য" সবচেয়ে গুরুত্বপূর্ণ মুখ্য উপনিষদ্‌। এই দুটি উপনিষদ্‌ ঔপনিষদ দর্শনের দুটি প্রধান শাখার প্রতিনিধি। "বৃহদারণ্যক"-এ "নিষ্প্রপঞ্চ" বা জগতের অতীত বিষয়গুলি নিয়ে আলোচনা করা হয়েছে। "ছান্দগ্যো"-এ "সপ্রপঞ্চ" বা জাগতিক বিষয়গুলি আলোচিত হয়েছে। এদুটির মধ্যে "বৃহদারণ্যক" প্রাচীনতর।হিন্দুদের কাছে যে প্রতীকটি পবিত্রতম, সেই নাদব্রহ্মরূপী ওঁ-এর প্রথম বিস্তারিত ব্যাখ্যা পাওয়া যায় উপনিষদে। "ওঁ শান্তিঃ শান্তিঃ শান্তিঃ" (অর্থাৎ, "ওঁ ত্রিবিধ বিঘ্নের শান্তি হউক"। "ত্রিবিধ বিঘ্ন" বলতে আধ্যাত্মিক বা রোগ ইত্যাদি শারীরিক ও মানসিক বিপদ, আধিদৈবিক বা আকস্মিক দুর্ঘটনা ইত্যাদি দৈব বিপদ এবং আধিভৌতিক অর্থাৎ হিংস্র প্রাণীদের দ্বারা কৃত অনিষ্টকে বোঝায়) মন্ত্রটি উপনিষদে বারবার দেখা যায়। উপনিষদে ভক্তিযোগের পথটির উপর বিশেষ গুরুত্ব দেওয়া হয়নি। পরবর্তীকালের "ভগবদ্গীতা" ইত্যাদি ধর্মগ্রন্থে অবশ্য এই পথটি ঈশ্বর উপাসনার অন্যতম প্রধান পথ হয়ে উঠেছে।
যোগচূড়ামণ্যুপনিষদ্‌
যোগচূড়ামণি উপনিষদ্‌ (সংস্কৃত: योगचूडामणि उपनिषत्, IAST: Yogacūḍāmaṇi Upaniṣad, আক্ষরিক অর্থে ‘যোগের শিরোরত্ন’ ) বা যোগচূড়ামণ্যুপপনিষদ্‌ (সংস্কৃত:योगचूडामण्युपनिषत्) হল হিন্দুধর্মের একটি অপ্রধান উপনিষদ্‌। এটি সংস্কৃত ভাষায় রচিত। "সামবেদ" গ্রন্থের সঙ্গে যুক্ত এই উপনিষদ্‌টি কুড়িটি যোগ উপনিষদের অন্তর্গত।
উপনিষদ্‌
ফরাসি প্রাচ্যবিদ আব্রাহাম হায়াসিন্থ অ্যানকুটিন-দুপেরন ১৭৫৫ থেকে ১৭৬১ সাল পর্যন্ত ভারতে বাস করেছিলেন। ১৭৭৫ সালে তিনি ম জেন্টিলের কাছ থেকে উপনিষদের একটি পাণ্ডুলিপি পান এবং এটিকে ফরাসি ও লাতিনে অনুবাদ করেন। লাতিন অনুবাদখানি ১৮০২-০৪ সালে "Oupneck'hat" নামে দুই খণ্ডে প্রকাশিত হয়। ফরাসি অনুবাদটি প্রকাশিত হয়নি। ১৮৩২ সালে উপনিষদ্‌ প্রথম জার্মান ভাষায় অনূদিত হয় এবং ১৮৫৩ সালে রোরের ইংরেজি সংস্করণটি প্রকাশিত হয়। তবে ম্যাক্সমুলারের ১৮৭৯ ও ১৮৮৪ সালের সংস্করণ দুটিই উপনিষদের প্রথম প্রথামাফিক ইংরেজি অনুবাদ। এই সংস্করণদুটিতে মোট বারোটি মুখ্য উপনিষদ্‌ অনূদিত হয়। এরপর উপনিষদ্‌ দ্রুত ডাচ, পোলিশ, জাপানি ও রাশিয়ান ভাষায় অনূদিত হয়।
জাবালোপনিষদ্‌
বর্তমানে প্রাপ্ত উপনিষদ্‌টির দুটি পাঠান্তর দেখা যায়। একটি পাঠে ছয়টি অধ্যায় ১৪টি শ্লোকে বিন্যস্ত। অপর পাঠে ছয়টি অধ্যায়ের বিষয়বস্তু এক হলেও শ্লোকসংখ্যা এক নয়।
অবতার
হিন্দুধর্মের শ্রী বৈষ্ণব সম্প্রদায়ের মতে প্রধান ও প্রত্যক্ষ অবতারদের দুটি শ্রেণি, পূর্ণ অবতার ও অংশরূপাবতার:
জাবালোপনিষদ্‌
জাবালোপনিষদ্‌ (, আইএএসটি: Jabala Upaniṣad) হল হিন্দুধর্মের একটি অপ্রধান উপনিষদ্‌। এই গ্রন্থটি সংস্কৃত ভাষায় রচিত ও "শুক্লযজুর্বেদ" গ্রন্থের সম্পর্কযুক্ত। "জাবালোপনিষদ্‌" ২০টি সন্ন্যাস উপনিষদের অন্যতম।
পঞ্চম বেদ
পঞ্চম বেদ ধারণাটির মাধ্যমে এমন একটি ধর্মগ্রন্থকে বোঝায় যেটি চারটি আনুশাসনিক বেদের অন্তর্গত না হলেও গুরুত্ব ও মর্যাদার দিক থেকে বেদের সমতুল্য। বেদ-উত্তর যুগে রচিত একাধিক ধর্মগ্রন্থকে পঞ্চম বেদ বলে দাবি করা হয়। হিন্দুধর্মে এই ধর্মগ্রন্থ বা ধর্মগ্রন্থগুলিকে বেদের নিত্যতা ও সার্বভৌমত্বের সমতুল্য জ্ঞান করা হয়। এই ধারণাটি প্রাচীন। উপনিষদে প্রথম এই ধারণার উল্লেখ পাওয়া যায়। কিন্তু পরবর্তী শতাব্দীগুলিতে আধুনিক সংস্কৃত ও অ-সংস্কৃত ভাষায় রচিত একাধিক গ্রন্থকে এই মর্যাদা দেওয়া হয়েছে।
মঞ্জুশ্রীমিত্র
মঞ্জুশ্রীমিত্র প্রহেবজ্রর নিকট হতে অতিযোগ তত্ত্ব শিক্ষা লাভ করে সমগ্র অতিযোগ তত্ত্বকে চিত্তবর্গ, অভ্যন্তরবর্গ এবং উপদেশবর্গ এই তিনভাগে ভাগ করে দেন। পরবর্তীকালে তিনি শ্রী সিংহকে তাঁর শিক্ষাদান করে যান।
উপনিষদ্‌
সাম্প্রতিক কালে, প্রতিটি উপনিষদের সঠিক রচনাস্থল নিয়ে অনুসন্ধান চালানো হয়েছে। কিন্তু সেই কাজ এখনও শেষ হয়নি। উইটজেল মনে করেন, বৃহদারণ্যক উপনিষদের রচনাস্থল বিদেহ। কারণ এখানকার রাজা জনক এই উপনিষদের একজন মুখ্য চরিত্র। তাছাড়া এই উপনিষদের অন্যতম মুখ্য চরিত্র যাজ্ঞবল্ক্য ছিলেন জনকের রাজপণ্ডিত। কুরু-পাঞ্চাল রাজ্যের কেন্দ্রস্থলের ব্রাহ্মণরা এই অঞ্চলটিকে শ্রেষ্ঠ ধর্মতত্ত্ববিদ ও সাহিত্যিকদের বাসস্থান বলে উল্লেখ করেছেন। কারণ, এই অঞ্চলই ছিল উত্তর-বৈদিক যুগের ব্রাহ্মণ্য হিন্দুধর্মের প্রাণকেন্দ্র। বৃহদারণ্যক উপনিষদের তৃতীয় ও চতুর্থ অধ্যায়ের পটভূমি সম্ভবত এটাই প্রমাণ করতে চেয়েছে যে বিদেহর যাজ্ঞবল্ক্য কুরু-পাঞ্চালের শ্রেষ্ঠ তাত্ত্বিকদের তর্কে পরাস্ত করেছিলেন। হয়ত, এখানে শিক্ষাকেন্দ্র হিসেবে বিদেহের উত্থানের একটি ইঙ্গিতও রয়েছে। ছান্দোগ্য উপনিষদের রচনাস্থল সম্ভবত আরও পশ্চিমের কোনো অঞ্চলে। সম্ভবত কুরু-পাঞ্চালের পশ্চিম অঞ্চলে। কুরু-পাঞ্চালের বিশিষ্ট তাত্ত্বিক উদ্দালক আরুণির সম্পর্কে নেতিবাচক কিছু কথা পাওয়া যায় বৃহদারণ্যকে। কিন্তু ছান্দোগ্যে তিনিই প্রধান চরিত্র। মুখ্য উপনিষদ্‌গুলির সঙ্গে তুলনা করলে, মুক্তিকা উপনিষদে যে সব নতুন উপনিষদের নাম পাওয়া যায়, সেগুলি সম্পূর্ণ নতুন এলাকায় লেখা। সম্ভবত দক্ষিণ ভারতে। আর এগুলি তুলনামূলকভাবে অনেক পরবর্তীকালের।
নিরীশ্বরবাদ
ভারতীয় নোবেল পুরস্কার-বিজয়ী অমর্ত্য সেন "ক্যালিফোর্নিয়া ম্যাগাজিন"-এর জন্য প্রণব বর্ধনকে দেওয়া একটি সাক্ষাৎকারে (ইউনিভার্সিটি অফ ক্যালিফোর্নিয়া, বার্কেলে কর্তৃক জুলাই-অগস্ট ২০০৬ সংস্করণে প্রকাশিত) বলেন:
প্রেস কাউন্সিল অফ ইন্ডিয়ার চেয়ারম্যান তথা ভারতের সুপ্রিম কোর্টের প্রাক্তন বিচারপতি মার্কণ্ডেয় কাটজুর মতে, “...ছয়টি ধ্রুপদি ভারতীয় দর্শন রয়েছে – ন্যায়, বৈশেষিক, সাংখ্য, যোগ, পূর্ব মীমাংসা ও উত্তর মীমাংসা। এছাড়া তিনটি সাধারণ ধারা রয়েছে – বৌদ্ধধর্ম, জৈনধর্ম ও চার্বাক। এই নয়টি ধারার মধ্যে আটটিই নিরীশ্বরবাদী। এগুলিতে ঈশ্বরের কোনো স্থান নেই। একমাত্র নবম শাখা উত্তর মীমাংসা বা বেদান্তে ঈশ্বরের স্থান রয়েছে।”
বেদ
প্রতি বেদ আবার দুই ভাগে বিভক্ত - মন্ত্র ও ব্রাহ্মণ, মন্ত্রভাগের অপর নাম সংহিতা। এতে প্রধানত যাগ যজ্ঞাদি ক্রিয়ার বিধি নিষেধ, মন্ত্র ও অর্থবাদ প্রভৃতি বিষয়গুলি উল্লেখিত আছে আর সংহিতা ভাগে যে সব গূঢ় রহস্য প্রচ্ছন্নভাবে নিহিত আছে,সেই সব অপ্রকাশিত অর্থ শ্রুতি নিজেই যে অংশে প্রকাশ করেছে, সেই অংশের নাম ব্রাহ্মণ। ব্রাহ্মণ ভাগে প্রধানত স্তোত্র,ইতিবৃত্ত, উপাসনা ও ব্রহ্মবিদ্যা বিষয় উল্লেখ আছে।এই অংশ গুলি গদ্যে রচিত।
★এই ব্রাহ্মণাংশের অংশবিশেষকে "আরণ্যক " বলে। কারন এতে বানপ্রস্থাশ্রমে অরণ্যবাসীদের পাঠ্য ছিল।বানপ্রস্থ অরণ্যবাসীদের পক্ষে যাগযজ্ঞ কষ্টসাধ্য হওয়ায় এবং উচ্চতর জ্ঞানলাভের জন্য তাদের হৃদয় ব্যাকুল হওয়ায় আত্মোপলবদ্ধির জন্য ধ্যান জপ, প্রার্থনা, উপাসনা ছিল তাদের মুখ্য কাজ
যাগযজ্ঞ ছিল গার্হস্থজীবনের প্রাধান কাজ।আরণ্যকও গদ্যে রচিত।
★বেদের সর্বশ্রেষ্ঠ এবং সর্বশেষ অংশ হলো উপনিষৎ। উপনিষৎ ব্রহ্মবিদ্যাই বিশেষ ভাবে ব্যাখ্যা করেছে।ব্রহ্মবিদ্যাই বেদের সারবস্তু,সেজন্য এর নাম বেদান্ত। অজ্ঞান নিবৃত্তি ও ব্রহ্মপ্রাপ্তির উপায় তাই বেদান্তের অপর নাম উপনিষৎ। উপনিষদের অর্থই ব্রহ্মবিদ্যা। সংহিতা ও ব্রাহ্মণ এই দুই উপনিষদের মধ্যে রয়েছে তাই তারা সংহিতোপনিষৎ বা ব্রাহ্মণোপনিষৎ নামেও উল্লেখিত হয়ে থাকে।
বেদের এই চারটে ভাগ সংহিতা,ব্রহ্মাণ,আরণ্যক ও উপনিষৎ এদের মধ্যে একটি ক্রমপর্যায় আছে। যেমন প্রথমে সংহিতা, তারপর ব্রাহ্মণ, তারপর আরণ্যক ও সর্বশেষ উপনিষৎ।
★সমস্ত বেদকে আবার দুই ভাগে বিভক্ত করা হয় - কর্মকাণ্ড ও জ্ঞানকাণ্ড।এরমধ্যে সংহিতা ও ব্রাহ্মণে প্রধানত কর্মকাণ্ডের অন্তর্ভুক্ত। আর আরণ্যক ও উপনিষৎ জ্ঞানকাণ্ডেরর অন্তর্গত। এতে উপাসনা ও ব্রহ্মবিদ্যার উল্লেখ আছে।কর্মকাণ্ড জীবকে অভ্যুদয় ধনরত্নাদি ও সুখ স্বাচ্ছন্দ্য এবং পারলৌকিক স্বর্গাদি ফল প্রদান করে।কিন্তু জ্ঞানকাণ্ড মানুষের চিত্তশুদ্ধি দ্বারা মুক্তি মোক্ষ দান করে।কর্মকাণ্ড মানুষকে প্রবৃত্তি মার্গে আর জ্ঞানকাণ্ড মানুষকে নিবৃত্তি মার্গে চালনা করার প্রেরণা দিয়ে মানুষের জীবনের ভারসাম্য রক্ষা করে।
দেব্যুপনিষদ্‌
"দেব্যুপনিষদ্‌" গ্রন্থেও এই ঋগ্বৈদিক সূক্তটির মতো দেবীকে প্রকৃতি ও পুরুষ (চৈতন্য), আনন্দ ও নিরানন্দ, বেদ ও বেদবিরোধী সব কিছুর উৎস, জাত ও জাত এবং সকল ব্রহ্মাণ্ড বলে উল্লেখ করা হয়েছে। দেবীর মতে, “ব্রহ্ম ও অব্রহ্মকে অবশ্যই জানতে হবে” এবং তিনিই পঞ্চভূত এবং পঞ্চভূত নয় এমন সব কিছু। তিনি আরও বলেছেন যে, যা কিছু উপরে আছে, যা কিছু নিচে আছে, যা কিছু চারপাশে আছে, সবই তিনি। তাই তিনিই সম্পূর্ণত এই ব্রহ্মাণ্ড। এই উপনিষদে দেবী বলছেন যে, তিনি শিবের সৃষ্টিশক্তি। মহাদেবীকে এই উপনিষদে সকল দেবীর প্রতিনিধি বলা হয়েছে।
দত্তাত্রেয় উপনিষদ্‌
মুক্তিকা উপনিষদের ১০৮ উপনিষদের তালিকায় অথর্ববেদ বিভাগের ১১০ সংখ্যায় দত্তাত্রেয় উপনিষদ্‌ তালিকাভুক্ত হয়েছে। অ্যান্টোনিও রিগোপলোসের মতে, এটি তান্ত্রিক শাখা থেকে উৎপন্ন এবং থেকে দেবী-উপাসনাকেন্দ্রিক শাক্ত সম্প্রদায়ের বিশেষ প্রভাব লক্ষিত হয়। আই. এম. পি. রিসাইডের মতে, দত্তাত্রেয় সম্প্রদায় দত্তাত্রেয় পূজা জনপ্রিয় করে তোলার পর এই উপনিষদ্‌ রচিত হয়।
ভগবদ্গীতা
"গীতা"-কে গীতোপনিষদ বলা হয়। অর্থাৎ, "গীতা" উপনিষদ্‌ বা বৈদান্তিক সাহিত্যের অন্তর্গত। "উপনিষদ্‌" নামধারী ধর্মগ্রন্থগুলি শ্রুতিশাস্ত্রের অন্তর্গত হলেও, "মহাভারত"-এর অংশ বলে "গীতা" স্মৃতিশাস্ত্রের অন্তর্গত। আবার উপনিষদের শিক্ষার সারবস্তু "গীতা"-য় সংকলিত হয়েছে বলে একে বলা হয় "উপনিষদ্‌সমূহের উপনিষদ্‌"। "গীতা"-কে "মোক্ষশাস্ত্র" নামেও অভিহিত করা হয়।
চিত্তবর্গ
উপদেশবর্গ বা সেম্স-স্দে () তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের অন্তিম যান অতিযোগ তত্ত্বের তিনটি বিভাগের মধ্যে একটি।
উপনিষদ্‌
"মুক্তিকা উপনিষদ্‌"-এ যে নতুনতর উপনিষদ্‌গুলি অন্তর্ভুক্ত হয়েছে, সেগুলি সম্ভবত দক্ষিণ ভারতে রচিত হয়েছিল। বিষয় অনুযায়ী এগুলিকে "(সাধারণ) বেদান্ত" (দার্শনিক), "যোগ", "সন্ন্যাস" (মুক্তিবাদী), "বৈষ্ণব" (যাতে হিন্দু দেবতা বিষ্ণুর উপাসনার কথা আছে), "শৈব" (শিব বিষয়ক) ও "শাক্ত" (দেবী বিষয়ক)―এই কয়েকটি শ্রেণীতে ভাগ করা হয়। নতুন উপনিষদ্‌গুলি প্রধানত সম্প্রদায়কেন্দ্রিক। কারণ, বিভিন্ন সম্প্রদায়ের মধ্যে শ্রুতিশাস্ত্রের দোহাই দিয়ে নিজেদের মতকে ধর্মসঙ্গত করার প্রবণতা ছিল।
উপাচার্য
উপাচার্য (সংক্ষেপে: ভিসি, ইংরেজি: vice-chancellor) বাংলাদেশ, ইংল্যান্ড, আয়ারল্যান্ড, নিউজিল্যান্ড, অস্ট্রেলিয়া, ভারত, শ্রীলংকা সহ কমনওয়েলথ ভুক্ত দেশগুলোর বিশ্ববিদ্যালয়ের প্রধান নির্বাহী কিংবা দায়িত্বপ্রাপ্ত প্রধান। মূলত উপাচার্য হচ্ছেন আচার্যর সহযোগী। এছাড়া উপাচার্যের সহযোগী হিসেবে থাকেন উপ-উপাচার্য।
ভারতীয় বিজ্ঞান সংস্থা
বর্তমানে এই প্রতিষ্ঠানে ৭টি প্রধান অনুষদ আছেঃ 
এগুলি ছাড়াও ৪টি কেন্দ্র সরাসরি পরিচালকের তত্বাবধানে রয়েছে।
যজুর্বেদ
যজুর্বেদের অন্তর্গত শুক্ল যজুর্বেদের ১৬টি শাখার কথা জানা যায়। অন্যদিকে কৃষ্ণ যজুর্বেদের সম্ভবত আনুমানিক প্রায় ৮৬টি শাখা ছিল। শুক্ল যজুর্বেদের মাত্র দুটি শাখাই এখন বর্তমান। এদুটি হল: মধ্যণ্ডিন ও কান্ব। অন্যান্য শাখাগুলির নাম অন্যান্য ধর্মগ্রন্থে উল্লিখিত হয়েছে মাত্র। উক্ত শাখাদুটি প্রায় একই রকম। শুধুমাত্র কয়েকটি ক্ষেত্রে এগুলির মধ্যে কিছু পার্থক্য আছে। কৃষ্ণ যজুর্বেদের চারটি শাখা অধুনা বর্তমান। এগুলির বিভিন্ন সংস্করণ পাওয়া যায়।
অভ্যন্তরবর্গ
উপদেশবর্গ () তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের অন্তিম যান অতিযোগ তত্ত্বের তিনটি বিভাগের মধ্যে একটি।
রামরহস্যোপনিষদ্‌
রাম রহস্য উপনিষদ্ (সংস্কৃত: राम रहस्य उपनिषत्) বা রামরহস্যোপনিষদ্ হল হিন্দুধর্মের একটি অপ্রধান উপনিষদ্‌। এটি সংস্কৃত ভাষায় রচিত। যে ৩১টি উপনিষদ্‌ অথর্ববেদের সঙ্গে যুক্ত, এই উপনিষদ্‌টি তার অন্যতম। এটি ১৪টি বৈষ্ণব উপনিষদের অন্যতমও বটে।
উপনিষদ্‌
"ব্রহ্ম" ও "আত্মা" শব্দদুটি উপনিষদে ব্যবহৃত সবচেয়ে গুরুত্বপূর্ণ দুটি শব্দ। ব্রহ্ম হলেন বিশ্বের সত্ত্বা আর আত্মা হলেন ব্যক্তিগত সত্ত্বা। এই শব্দদুটির বুৎপত্তি নিয়ে পণ্ডিতদের মধ্যে মতান্তর আছে। ব্রহ্ম শব্দটি সম্ভবত "ব্র" শব্দ থেকে এসেছে, যার অর্থ "বৃহত্তম"। ব্রহ্ম হলেন "স্থান, কাল ও কার্য-কারণের অতীত এক অখণ্ড সত্ত্বা। তিনি অব্যয়, অনন্ত, চিরমুক্ত, শাশ্বত, অতীন্দ্রিয়।" আত্মা বলতে বোঝায়, জীবের অন্তর্নিহিত অমর সত্ত্বাটিকে। উপনিষদের মন্ত্রদ্রষ্টাদের মতে, আত্মা ও ব্রহ্ম এক এবং অভিন্ন। এটিই উপনিষদের সর্বশ্রেষ্ঠ মতবাদ।
নাগামিজ (ভাষা)
নাগামিজের ১৮ টা উপভাষা দেখতে পাওয়া যায়। সেগুলোর শব্দাবলী একই, কিন্তু রূপ-বিন্যাস ভিন্ন ভিন্ন। সেগুলোকে তিনটি ভাগে ভাগ করা যায়:নাগামিজ এ দুটা ফলা, দুটা কাল, তিনিটা দৃশ্যগত বৈশিষ্ট আছে, কোনো পুরুষ নাই। এর বেশিরভাগ শব্দের অসমীয়া ভাষার সাথে মিল আছে, কিন্তু ধ্বন্নিসমূহের নাগা ভাষার সাথে মিল বেশি। সংস্কৃত তৎসম শব্দের সরলীকরণ, শব্দের অসম্পূৰ্ণ উচ্চারণ ইত্যাদি বৈশিষ্টও এতে দেখতে পাওয়া যায়।
সংহিতা
প্রতিটি বেদ চার ভাগে বিভক্ত। যেমন, সংহিতা (মন্ত্র ও আশীর্বচন), আরণ্যক (রীতিনীতি, অনুষ্ঠান, যজ্ঞ ও প্রতীকী-যজ্ঞ সংক্রান্ত শাস্ত্র), ব্রাহ্মণ (রীতিনীতি, অনুষ্ঠান ও যজ্ঞ বিষয়ে ব্যাখ্যা) এবং উপনিষদ্‌ (ধ্যান, দর্শন ও আধ্যাত্মিক জ্ঞান সংক্রান্ত আলোচনা শাস্ত্র)। সংহিতাকে বেদের ‘কর্মকাণ্ড’ (कर्म खण्ड, আচার-অনুষ্ঠান সংক্রান্ত বিভাগ) এবং উপনিষদ্‌গুলিকে ‘জ্ঞানকাণ্ড’ (ज्ञान खण्ड, জ্ঞান/আধ্যাত্মিকতা সংক্রান্ত বিভাগ) বলা হয়ে থাকে। আরণ্যক ও ব্রাহ্মণগুলিকে কেউ কেউ কর্মকাণ্ড, আবার কেউ কেউ জ্ঞানকাণ্ডের অন্তর্ভুক্ত করেছেন।
উপপুরাণ
মহাপুরাণগুলির মতো উপপুরাণগুলিও সংখ্যায় ১৮টি বলে দাবি করা হয়। যদিও "বৃহদ্ধর্ম পুরাণ"-এ বলা হয়েছে, উপপুরাণের সংখ্যায় অনেক। তবে মহাপুরাণগুলির নাম নিয়ে যেমন ঐকমত্য দেখা যায়, উপপুরাণগুলির ক্ষেত্রে তা হয় না। "কূর্ম পুরাণ", "গরুড় পুরাণ", "বৃহদ্ধর্ম পুরাণ", "দেবীভাগবত পুরাণ", "একাম্র পুরাণ", হেমাদ্রির "চতুর্বর্গচিন্তামণি" ও বল্লালসেনের "দানসাগর"-এ উপপুরাণগুলির তালিকা পাওয়া যায়। এই সব গ্রন্থে দেওয়া তালিকা থেকে ১৮-এর অনেক বেশি সংখ্যক উপপুরাণের কথা জানা যায়। সংস্কৃত ধর্মগ্রন্থগুলিতে বিভিন্ন তালিকায় প্রায় একশোটি উপপুরাণের নাম পাওয়া যায়। তবে এগুলির অধিকাংশই এখন অবলুপ্ত।
"কূর্ম পুরাণ"-এ (পূর্বভাগ, ১। ১৭-২০) উপপুরাণের নিম্নোক্ত তালিকাটি পাওয়া যায়:
"বৃহদ্ধর্ম পুরাণ"-এ উপপুরাণের নিম্নোক্ত তালিকাটি পাওয়া যায়:
মহাপুরাণগুলির মতো অধিকাংশ উপপুরাণও উপকরণগত দিক থেকে সাম্প্রদায়িক চরিত্রের। উপপুরাণগুলিকে সম্প্রদায়ভেদে বৈষ্ণব, শাক্ত, শৈব, সৌর, গাণপত্য ও অসাম্প্রদায়িক - এই কয়টি ভাগে ভাগ করা যায়।
বৈষ্ণব উপপুরাণগুলির মধ্যে প্রধান: "বিষ্ণুধর্ম পুরাণ", "বিষ্ণুধর্মোত্তর পুরাণ", "নরসিংহ পুরাণ", "বৃহন্নারদীয় পুরাণ" ও "ক্রিয়াযোগসার"।
উপনিষদ্‌
মুখ্য উপনিষদ্‌গুলি চার বেদের কোনো না কোনো শাখার সঙ্গে যুক্ত। বেদের বহু শাখা ছিল বলে জানা যায়। কিন্তু তার মধ্যে অল্প কয়েকটিই আজ টিকে আছে। নতুন উপনিষদ্‌গুলির সঙ্গে বৈদিক সাহিত্যের যোগ বিশেষ নেই বললেই চলে। বেদান্তের কোনো অগ্রণী টীকাকার বা দার্শনিক এগুলির উপর কোনো টীকা বা ভাষ্য লেখেননি। ভাষার দিক থেকে মুখ্য উপনিষদ্‌গুলির থেকে এগুলি অনেক আলাদা। নতুন উপনিষদ্‌গুলিতে ভাবের সূক্ষ্মতা কম। এগুলি অনেক বেশি প্রথানুগ। ফলে পাঠকের কাছেও তা সহজবোধ্য।
বাংলাদেশ ইউনিভার্সিটি অব প্রফেশনালস
এই বিশ্ববিদ্যালয় মোট আছে পাঁচটি অনুষদ আছেঃ
হরিবংশ
হরিবংশের দুটি সংস্করণ পাওয়া যায়। প্রথাগত সংস্করণে তিনটি পর্বে বিন্যস্ত মোট ২৭১টি অধ্যায় রয়েছে। এর মধ্যে হরিবংশ পর্বে ৫৫টি অধ্যায়, বিষ্ণু পর্বে ৮১টি অধ্যায় এবং ভবিষ্য পর্বে ১৩৫টি অধ্যায় রয়েছে। সটীক সংস্করণটি (১৯৬৯-৭১, পি. এল. বৈদ্য সম্পাদিত) প্রথাগত সংস্করণের এক-তৃতীয়াংশ। এই সংকরণে ১১৮টি অধ্যায় ও ৬০৭৩টি শ্লোক পাওয়া যায়। এর মধ্যে হরিবংশ পর্বে ১-৪৫ অধ্যায়, বিষ্ণু পর্বে ৪৬-১১৩ অধ্যায় এবং ভবিষ্য পর্বে ১১৪-১১৮ অধ্যায় দেখা যায়। বৈদ্যের মতে সটীক সংস্করণটি বিস্তারিত পাঠান্তর। তাঁর মতে মূল হরিবংশ এই সংস্করণের ২০শ অধ্যায়ে শুরু এবং ৯৮তম অধ্যায়ে শেষ হয়েছে।
উপনিষদ্‌
ঐতিহাসিকদের মতে, মুখ্য উপনিষদ্‌গুলি প্রাক্‌-বৌদ্ধ যুগ থেকে শুরু করে খ্রিস্টীয় প্রথম সহস্রাব্দের প্রথমার্ধ্ব পর্যন্ত সুদীর্ঘ সময়কালের বিভিন্ন পর্বে রচিত হয়। অপর দিকে অপ্রধান উপনিষদগুলি মধ্যযুগ ও প্রাক্‌-আধুনিক যুগের রচনা। অবশ্য প্রতিটি উপনিষদের সঠিক রচনাকাল নিয়ে যথেষ্ট বিতর্ক রয়েছে। ব্রিটিশ কবি মার্টিন সেমোর-স্মিথ উপনিষদ্‌গুলিকে "সর্বকালের ১০০টি সবচেয়ে প্রভাবশালী বই"-এর তালিকাভুক্ত করেছেন। আর্থার শোপেনহাওয়ার, রালফ ওয়াল্ডো এমারসন ও হেনরি ডেভিড থোরো সহ বহু বিশিষ্ট ব্যক্তি উপনিষদ্‌গুলির গুরুত্ব স্বীকার করেছেন। গবেষকেরা উপনিষদের দর্শনের সঙ্গে প্লেটো ও কান্টের দর্শনের মিল খুঁজে পান।
সামবেদ
সামবেদের তলবকার ব্রাহ্মণ শাখার শেষ পর্যায়ে কেন উপনিষদ্‌ নিহিত রয়েছে। এই উপনিষদ্‌ আকারে অনেকটাই ছোটো। তবে দার্শনিক ও আধ্যাত্মিক প্রশ্নগুলির বিচারের ক্ষেত্রে এর গুরুত্ব ছান্দোগ্য উপনিষদেরই মতো। উদাহরণস্বরূপ, কেন উপনিষদের চতুর্থ খণ্ডে বলা হয়েছে যে, প্রত্যেক জীবের অন্তরে আত্মজ্ঞানের জন্য আধ্যাত্মিক জ্ঞানের পিপাসা থাকে। এই আত্ম-ব্রহ্মজ্ঞান হল ‘তদ্বনম্‌’ বা তুরীয় আনন্দ। কেন উপনিষদের শেষ পংক্তিগুলিতে বলা হয়েছে, নৈতিক জীবন আত্মজ্ঞান ও আত্মব্রহ্মজ্ঞানের ভিত্তিস্বরূপ।
সন্ন্যাস (জৈনধর্ম)
সন্ন্যাসীদের দৈনিক কার্যাবলি প্রধানত তিনটি আদর্শগত ধারণার ভিত্তিতে নির্দিষ্ট করা আছে। এগুলি হল: পাঁচটি ‘মহাব্রত’, আটটি ‘প্রবচন-মাত্রক’ (মূল মতবাদ) ও ছয়টি ‘আবশ্যক’ (আবশ্যিক কার্য)। প্রথম দুটি হল বিধিনিষেধের তালিকা। তৃতীয়টিতে একজন সন্ন্যাসী প্রতিদিন কী করতে উদ্বুদ্ধ হবেন, তার একটি কাঠামো স্থির করে দেওয়া হয়েছে।
আল্লোপনিষদ্
আল্লাহ্‌ উপনিষদ্‌ বা আল্লোপনিষদ্‌ হল একটি ধর্মগ্রন্থ। এই গ্রন্থের প্রামাণ্যতা স্বীকৃত নয়। এটিকে অথর্ববেদের সঙ্গে যুক্ত এবং মুঘল সম্রাট আকবরের শাসনকালে রচিত বলে মনে করা হয়।
গণ্ডকী নদী
গেন্দাকোটের নীচে নদী হিমালয়ে উত্থাপিত সাতটি উপনদীর জন্য অথবা আরও উত্তরে প্রধান গঙ্গা-ব্রহ্মপুত্র বিভাজন বরাবরের জন্য নারায়ণী বা সপ্ত গণ্ডকী(সাত গণ্ডকী) নামে পরিচিত। এইগুলি হল কালীগণ্ডকী, ত্রিশুলী নদী এবং ত্রিশুলির পাঁচটি প্রধান উপনদী যার নাম দারুদি, সেতি, মাদি, মারসিয়ান্দি ও বুধী।
অভ্যন্তরবর্গ
প্রহেবজ্র হতে প্রাপ্ত অতিযোগ তত্ত্বকে মঞ্জুশ্রীমিত্র চিত্তবর্গ, অভ্যন্তরবর্গ এবং উপদেশবর্গ এই তিন ভাগে বিভক্ত করেন। প্রহেবজ্রর তিনটি বাণী বা "ত্শিগ-গ্সুম-গ্নাদ-ব্র্দেগের" () দ্বিতীয় বাণী "থাগ-গ্চিগ-থোগ-দুগ-চাদের" () সঙ্গে সম্পর্কিত। এই তত্ত্বের মাধ্যমে সাধক তাঁর প্রাকৃতিক অবস্থা থেকে সন্দেহ অপসারণের শিক্ষালাভ করেন।
দেব্যুপনিষদ্‌
এই উপনিষদের ২৬শ থেকে ২৮শ শ্লোকে বলা হয়েছে যে, দেবী হলেন “জ্ঞানের অতীত, অসীম, বোধের অগম্য, অজ্ঞাত, এক ও বহু।” এই উপনিষদের মতে, দেবী হলেন সকল মন্ত্রের উৎস। সকল জ্ঞান তাঁর অন্তর্নিহিত বৈশিষ্ট্য। তাঁর বাইরে কিছুই নেই। তিনিই জাগতিক জীবনের পরিচালিকা।
নারায়ণোপনিষদ্‌
"নারায়ণোপনিষদ্‌" একটি ক্ষুদ্রায়তন উপনিষদ্‌। এই উপনিষদ্‌ পাঁচটি অধ্যায়ে বিভক্ত।
কেনোপনিষদ্‌
কেন উপনিষদের মুখ্যতঃ তিনটি অংশ :- প্রথমাংশে ১৩টি ছান্দোবদ্ধ ছত্র, দ্বিতীয় অংশে ১৫টি অনুচ্ছেদ এবং শেষাংশে সমাপ্তিসূচক ৬টি অনুচ্ছেদ। কেনোপনিষদকে চারটি খণ্ডে বিভক্ত করা আছে। প্রথম ও দ্বিতীয় খণ্ডে যথাক্রমে আছে ৮টি ও ৫টি পংক্তি। তৃতীয় খণ্ডে রয়েছে ১২টি ছত্র এবং চতুর্থ খণ্ডে রয়েছে বাকি ৯টি ছত্র (৩টি মূল ছত্র, ৬টি উপসংহারসূচক ছত্র)।
ঐতরেয়োপনিষদ্‌
ঐতরেয়োপনিষদ্‌ (সংস্কৃত: ऐतरेयोपनिषद्) হল একটি মুখ্য ঋগ্বেদীয় উপনিষদ্‌। ঋগ্বেদীয় সাহিত্যের চারটি বিভাগের অন্যতম ঐতরেয় আরণ্যকের দ্বিতীয় ভাগের চতুর্থ, পঞ্চম ও ষষ্ঠ অধ্যায়গুলি স্বতন্ত্রভাবে "ঐতরেয়োপনিষদ্‌" নামে পরিচিত।
দেব্যুপনিষদ্‌
১৮শ শ্লোকে দেবীকে শ্রদ্ধা জানানো হয়েছে। কারণ, দেবী ইন্দ্রের আটজন সহকারী দেবতা (অষ্টবসু), একাদশ রুদ্র ও দ্বাদশ আদিত্য (বছরের প্রত্যেকটি মাসের প্রতিনিধি সূর্যদেবতা)। বৈদিক যজ্ঞে সোমরস পানকারী সকল দেবতার প্রতিনিধি হলেন দেবী। যাঁরা তা পান করেন না, তাঁদেরও প্রতিনিধি হলেন দেবী। দেবীই হলেন সকল দৈত্য, দানব, অশুভ আত্মা, ভূত, অতিমানব ও উপদেবতা; সকল বৃক্ষ, তারকা এবং আকাশে দীপ্তিমান যা কিছু; তিনিই হলেন সময় ও সময়ের বিভাগ; ব্রহ্মাণ্ডে যা কিছু ছিল, আছে এবং আসবে সব কিছুই তিনি।
ঐতিহাসিক বৈদিক ধর্ম
বৈদিক যুগে রচিত ধর্মগ্রন্থগুলি বৈদিক সংস্কৃত ভাষায় রচিত। এগুলি প্রধানত চারটি বৈদিক সংহিতা। তবে ব্রাহ্মণ, আরণ্যক ও কয়েকটি প্রাচীন উপনিষদ্‌ (বৃহদারণ্যক, ছান্দোগ্য) এই যুগে রচিত বলে মনে করা হয়। বেদের অনুষ্ঠানপদ্ধতি লিপিবদ্ধ করা আছে। ১৬ বা ১৭ জন শ্রৌত ও বৈদিক পুরোহিত মিলে এই অনুষ্ঠান সম্পাদনা করতেন। হিন্দুরা বিশ্বাস করেন, ঋগ্বেদের স্ত্রোত্রগুলি এবং অন্যান্য বৈদিক স্তোত্রগুলি ঋষিদের কাছে দিব্য উপায়ে প্রকাশিত হয়েছিল। তাই এই ঋষিদের ওইসব স্তোত্রের "মন্ত্রদ্রষ্টা" (যিনি মন্ত্র দেখেন বা শোনেন) মনে করা হয়; রচয়িতা মনে করা হয় না। বেদকে অপৌরুষেয় মনে করা হয়। কারণ, হিন্দুরা বিশ্বাস করেন, কোনো মানুষ বেদ রচনা করেননি। তাছাড়া বেদকে অপরিবর্তনশীলও মনে করা হয়।
আগুন বা নদনদীর পূজা, ইন্দ্র প্রমুখ দেবতার পূজা, মন্ত্রপাঠ ও যজ্ঞ ছিল বৈদিক সমাজে প্রধান উপাসনার পদ্ধতি। পুরোহিতেরা ক্ষত্রিয় ও বৈশ্যদের জন্য ক্রিয়াকাণ্ড অনুষ্ঠান করতেন। মানুষ দেবতার কাছ থেকে অধিক সন্তান, বৃষ্টিপাত, গবাদি পশু, দীর্ঘায়ু ও মৃত্যুর পর স্বর্গ কামনা করত। আধুনিক হিন্দুধর্মেও পুরোহিতরা বৈদিক স্তোত্র পাঠ করে উন্নতি, ধনসম্পত্তি ও সর্বসাধারণের কল্যাণ প্রার্থনা করেন। তবে বৈদিক দেবদেবীদের গুরুত্ব কমে পৌরাণিক দেবদেবীদের গুরুত্ব আধুনিক হিন্দুধর্মে বেড়ে গিয়েছে।
সুন্নি (ইসলাম)
সুন্নীদের মতে মাজহাব ও ধর্মীয় উপদল একই বিষয় নয়। কারণ মাজহাবগুলো পরস্পরকে স্বীকৃতি দেয়। একটি বড় মুসলিম জনগোষ্ঠীতে চারটি মাজহাবের অনুসারী চিন্তাবিদই থাকতে পারে। এটা সম্পূর্ণ লোকজনের ব্যাপার যে তারা কোনটা পছন্দ করবে। অনেক সুন্নি মনে করেন যে, একজন মুসলিমের শুধু একটি মাজহাবই অনুসরণ করা উচিত। যদিও ব্যতিক্রমী পরিস্থিতিতে অন্য মাজহাব থেকেও বিধান নেওয়া যেতে পারে। কিছু সুন্নিরা আবার নির্দিষ্ট কোনো মাজহাব অনুসরণ করেন না। যেমন, আহলে হাদীসরা বিশেষ কোনো মাজহাব মেনে চলতে অস্বীকৃতি জানায়।
কলিসন্তরণোপনিষদ্‌
মুক্তিকোপনিষদ্‌ গ্রন্থে ১০৮টি উপনিষদের তালিকায় এই উপনিষদ্‌টির ক্রমসংখ্যা ১০৩। কোলব্রুক উত্তর ভারতে জনপ্রিয় ৫২টি উপনিষদের যে সংকলন প্রকাশ করেছিলেন তাতে এই উপনিষদ্‌টি নেই। নারায়ণ "বিবলিওথিকা ইন্ডিকা" সংকলনে দক্ষিণ ভারতে জনপ্রিয় যে উপনিষদ্‌গুলি অন্তর্ভুক্ত করেছিলেন, তাতেও এই উপনিষদ্‌টি পাওয়া যায় না।
যোগিনী
ভারতে চৌষট্টি যোগিনীর (৬৪জন কিংবদন্তী যোগিনীর নামে নামকৃত) চারটি প্রধান মন্দির রয়েছে, উড়িষ্যাতে দুটি এবং মধ্যপ্রদেশে দুটি। উড়িষ্যাতে সবচেয়ে চিত্তাকর্ষক যোগিনী মন্দিরগুলির মধ্যে একটি নবম শতাব্দীর ছাদবিহীন চৌষট্টি যোগিনী মন্দির, এটি ভুবনেশ্বরের ১৫ কিমি দক্ষিণে খুরদা জেলার হীরাপুরে অবস্থিত। উড়িষ্যার আরেকটি ছাদবিহীন চৌষট্টি যোগিনী মন্দির বালাঙ্গীর জেলার তিতীলগড়ের কাছে রাণীপুর-ঝড়িয়ালের চৌষট্টি যোগিনী পিঠ। এই মন্দির থেকে ৬৪ যোগিনীর দুটি ছবি হারিয়ে গেছে।
উপনিষদ্‌
সংস্কৃত শব্দ "উপনিষদ্‌" শব্দটি "উপ-" (কাছে), "নি-" (সঠিক জায়গায়, নিচে) এবং "ষদ্‌" (বসা)―এই তিনটি শব্দাংশের সমষ্টি। অর্থাৎ, এই শব্দের অর্থ "কাছে নিচু আসনে বসা" বা শিক্ষালাভের উদ্দেশ্যে গুরু বা শিক্ষকের কাছে নিচু আসনে এসে বসা। অন্যমতে, এই শব্দের অর্থ "(গুরুর) পদতলে বসা" বা গুরুর "শরণাগত হওয়া"। মনিয়ার-উইলিয়ামসের উনিশ শতকের শেষভাগে লেখা অভিধানে পাওয়া যায়, "দেশীয় পণ্ডিতদের মতে উপনিষদ্‌ শব্দের অর্থ 'সর্বোচ্চ আত্মার জ্ঞানলাভের দ্বারা অজ্ঞান দূরীকরণের জন্য বসা"। আদি শঙ্করাচার্যের "কঠ্‌" ও "বৃহদারণ্যক উপনিষদ্‌" ভাষ্যে উপনিষদ্‌ শব্দের যে সংজ্ঞা পাওয়া যায়, তাতে একে "আত্মবিদ্যা" বা "ব্রহ্মবিদ্যা" বলে উল্লেখ করা হয়েছে। অন্যান্য অভিধানে "গোপনীয় তত্ত্ব" বলেও উল্লেখ করা হয়েছে।
চিত্তবর্গ
প্রহেবজ্র হতে প্রাপ্ত অতিযোগ তত্ত্বকে মঞ্জুশ্রীমিত্র চিত্তবর্গ, অভ্যন্তরবর্গ এবং উপদেশবর্গ এই তিন ভাগে বিভক্ত করেন। মঞ্জুশ্রীমিত্রের শিষ্য শ্রী সিংহের মাধ্যমে এই তত্ত্ব বৈ-রো-ত্সা-না ও বিমলমিত্র লাভ করেন। বিমলমিত্র অষ্টম শতাব্দীতে অতিযোগ তত্ত্বের উপদেশবর্গ শিক্ষাকে তিব্বত নিয়ে যান।
মুমিনুন্নিসা সরকারি মহিলা কলেজ
দুইটি অনুষদে বিভাগের সংখ্যা ১৪ টি। বর্তমানে শিক্ষকের সংখ্যা ৮০ জন। বর্তমানে ৩ জন অধ্যাপক, সহযোগী অধ্যাপক ১৩ জন, সহকারী অধ্যাপক ২০ জন, প্রভাষক ৩৫ জন, প্রদর্শক ৪ জন এবং একজন করে শরীরচর্চা শিক্ষক, গ্রন্থাগারিক, সহগ্রন্থাগারিক কর্মরত রয়েছেন।
উপনিষদ্‌
উপনিষদের দ্বৈতবাদী শাখার প্রবর্তক হলেন মধ্ব। তিনি ১১৩৮ সালে উডিপির কাছে জন্মগ্রহণ করেছিলেন। অনেকে দ্বৈতবাদকে আস্তিক্যবাদী শাখাগুলির মধ্যে শ্রেষ্ঠ মনে করেন। দ্বৈতবাদে ব্রহ্ম ও আত্মার পৃথক সত্ত্বা স্বীকৃত।
উপদেশবর্গ
উপদেশবর্গের চতুর্থ চক্রে সতেরো তন্ত্র অবস্থিত। সতেরো তন্ত্র হিসেবে উল্লেখ করা হলেও এর সাথে শ্রী সিংহ স্ঙ্গাগ্স-স্রুং-খ্রো-মা'ই-র্গ্যুদ () বা একাজাতি ত্রোমা তন্ত্রকে যোগ করায় অনেক সময়েএকে আঠারো তন্ত্রও বলা হয়ে থাকে। আবার পদ্মসম্ভব এই গ্রন্থে ক্লোং-গ্সাল-বার-বা'ই-র্গ্যুদ () তন্ত্রকে স্থান দেওয়ায় একে উনিশ তন্ত্রও বলা হয়ে থাকে। সতেরোটি তন্ত্র হল-
অবতার
হিন্দুধর্মে অবতারবাদ মূলত বিষ্ণুকে কেন্দ্র করেই গড়ে উঠেছে। বিষ্ণু ত্রিমূর্তির অন্যতম দেবতা ও হিন্দু বিশ্বাস অণুযায়ী জগতের পালক ও রক্ষাকর্তা।অবতার হল, হিন্দু শাস্ত্রমতে ভগবানের বিষ্ণুর মনুষ্যরূপে অথবা প্রানিরূপে পৃথিবীতে আগমন। বিভিন্ন গ্রন্থে অবতারের মোট সংখ্যা নিয়ে বিভিন্ন মতামত পাওয়া যায়। অবতারের সংখ্যা চার থেকে ঊনচল্লিশ যে কোন একটি সংখ্যা হতে পারে। অবতার দুই প্রকার আংশিক ও পূর্ণাবতার। বিষ্ণু পরিপূর্ণভাবে আভির্ভূত হলে তাকে বলে পূর্ণবতার এবং আংশিকভাবে আভির্ভূত হলে তাকে বলে অংশাবতার।
কৃষ্ণোপনিষদ্‌
"কৃষ্ণোপনিষদ্‌" গ্রন্থটির রচনাকাল অজ্ঞাত। সম্ভবত এটি মধ্যযুগে রচিত হয়েছিল। "কৃষ্ণোপনিষদ্‌" ও "কৃষ্ণ উপনিষদ্‌" উভয় শিরোনামেই এই গ্রন্থটির পাণ্ডুলিপি পাওয়া গিয়েছে। তেলুগু ভাষায় "মুক্তিকোপনিষদ্‌" গ্রন্থে তাতে রাম কর্তৃক হনুমানের কাছে বর্ণিত ১০৮টি উপনিষদের তালিকা এই উপনিষদ্‌টির ক্রম ৯৬তম।
কৌষীতক্যুপনিষদ্
কৌষীতকি উপনিষদ্ ঋগ্বেদের অঙ্গ, কিন্তু ভারতবর্ষের নানান প্রান্তরে খুঁজে পাওয়া প্রাচীন বৈদিক পাণ্ডুলিপিগুলোতে এটি ঋগ্বেদের ভিন্ন ভিন্ন অধ্যায়সংখ্যা অধিকার করে। তিনটি বিন্যাসক্রম সর্বাধিক লক্ষণীয়: - প্রথমে কৌষীতকি আরণ্যকের ১ম থেকে ৪র্থ অধ্যায়, দ্বিতীয়ে এই আরণ্যকেরই ৬ষ্ঠ থেকে ৯ম অধ্যায়, এবং শেষে এই আরণ্যকের ১ম,৭ম,৮ম ও ৯ম অধ্যায়। পল ডয়সন ধারণা করেন, অধ্যায়সংখ্যার এই আঞ্চলিক পার্থক্য এটিই প্রমাণ করে যে বৈদিক সাহিত্যের উপনিষদ্ স্তর বৈদিক শাস্ত্রে প্রাক্-বিদ্যমান আরণ্যক স্তরের সাথে হিন্দু আধ্যাত্মিক জ্ঞান হিসেবে অন্তর্ভূক্ত হয়, এবং যখন ভারতবর্ষের বিভিন্ন অঞ্চলে এটি করা হচ্ছিল, তখন ক্রমসম্বন্ধীয় তথ্য সকল স্থানে এককভাবে সম্পন্ন হয়নি।
কনিষ্ঠ আঙুল
নয়টি পেশি কনিষ্ঠ আঙুলটিকে নিয়ন্ত্রন করে:
তিনটি হল হাইপোথানার এমিনেঞ্চ, দুইটি এক্সট্রিন্সিক ফ্লেক্সরস, দুইটি এক্সট্রিন্সিক এক্সটেন্সরস, এবং আরো দুইটি হল ইনট্রিন্সিক পেশি:
বিঃ দ্রঃ: হাতের দোরসাল ইন্টারোশেই এর সাথে কনিষ্ঠ আঙুলের কোন সংযোগ নেই।
ধর্মগ্রন্থ
দুশোরও বেশি উপনিষদের কথা জানা যায়। এগুলির মধ্যে প্রথম বারোটিই প্রাচীনতম এবং সবচেয়ে গুরুত্বপূর্ণ। এগুলিকে "মুখ্য উপনিষদ" বলে। ভগবদ্গীতা, ব্রহ্মসূত্র এবং মুখ্য উপনিষদ্‌গুলি (এগুলিকে একসঙ্গে "প্রস্থানত্রয়ী" বলা হয়) পরবর্তীকালে হিন্দু বেদান্ত দর্শনের বিভিন্ন শাখার জন্ম দিয়েছিল। এগুলির মধ্যে দুটি একেশ্বরবাদী শাখা বিশেষভাবে উল্লেখযোগ্য।
বৌদ্ধ ধর্মগ্রন্থ
এগুলি হল অবশিষ্ট বিভিন আকারের সূত্র। পালি মঝঝিম নিকায়ে ১৫২টি সুত্ত আছে। সর্বাস্তিবাদের মধ্যমাগমে ২২টি সূত্র আছে। এগুলি চীনা অনুবাদে পাওয়া যায়।
বিষয়বস্তু, স্থান বা পাত্রের দ্বারা সংযুক্ত ছোটো ছোটো অনেক ধর্মগ্রন্থ এই তালিকাভুক্ত। পালি সংযুত্ত নিকায়ে ২৮০০টিরও বেশি সূত্র আছে। সর্বাস্তিবাদের সংযুক্তাগমে মাত্র ১৩০০টি সূত্র আছে। এগুলি চীনা অনুবাদে পাওয়া যায়।
পালি অঙ্গুত্তর নিকায়ে ২৩০০-এরও বেশি সূত্র আছে যেগুলি একই সংখ্যক মতবাদ-সম্বলিত সূত্র। চীনা আনুশাসনিক ধর্মগ্রন্থে একটি একোত্তরাগম আছে। এটিকে কোনো কোনো বিশেষজ্ঞ মহাসংঘিক শাখার গ্রন্থ মনে করেন।
সকল শাখায় এই বিভাগটি নেই। তবে পালি খুদ্দক নিকায়ে বেশ কয়েকটি বিখ্যাত ও জনপ্রিয় বই আছে। যেমন:
মূল ভাষা সহ অন্যান্য ভাষাতেও অনূদিত আকারে এই বইগুলির অনেকগুলিই পাওয়া যায়। যেমন, ধম্মপদের একটি পালি, তিনটি চীনা, একটি তিব্বতি ও একটি খোটানিজ সংস্করণ আছে।
অভিধর্ম (পালি: "অভিধম্ম") শব্দের অর্থ ‘অতিরিক্ত ধর্ম’। ৩৭টি বোধিপাক্ষিক-ধর্ম বা ৩৭টি বোধি জাগরণকারী বিষয়ের মতো শিক্ষার বিভিন্ন তালিকার থেকে এটি বিকাশিত হয়েছে। মতবাদ ও মতবাদগুলির মধ্যে সম্পর্ক ব্যাখ্যা করাই অভিধর্ম সাহিত্যের কাজ।
ব্রহ্মসূত্র
ব্রহ্মসূত্র (), বা বেদান্তসূত্র (वेदान्त सूत्र) হল হিন্দু দর্শনের বেদান্ত শাখার তিনটি প্রধান শাস্ত্রের অন্যতম। এই তিনটি শাস্ত্রকে বলা হয় "প্রস্থানত্রয়ী"। এর মধ্যে "ব্রহ্মসূত্র" হল "ন্যায়-প্রস্থান" বা যুক্তিভিত্তিক প্রস্থান। এটি সংস্কৃতে রচিত। উল্লেখ্য, প্রস্থানত্রয়ীর অপর দুই শাস্ত্র "উপনিষদ্‌"-কে শ্রুতিপ্রস্থান এবং "ভগবদ্গীতা"-কে স্মৃতিপ্রস্থান বলা হয়। ব্রহ্মসূত্রে উপনিষদের দর্শনকে যুক্তিসঙ্গত পদ্ধতিতে ব্যাখ্যা করা হয়েছে।
প্রস্থানত্রয়
প্রধান উপনিষদের সংখ্যা বারো বা তেরো। এছাড়াও অসংখ্য অপ্রধান উপনিষদ রয়েছে। ভগবদ্গীতা মহাভারত-এর অংশ। ব্রহ্মসূত্র (বা "বেদান্ত-সূত্র") হল উপনিষদ ও গীতার বিস্তারিত ব্যাখ্যা।
কঠোপনিষদ্‌
"কঠোপনিষদ্‌" বেদান্ত দর্শনের একটি গুরুত্বপূর্ণ প্রাচীন সংস্কৃত শাস্ত্র। হিন্দুধর্মের বিভিন্ন সম্প্রদায়ের কাছে এটি প্রভাবশালী শ্রুতিশাস্ত্রও বটে। এই উপনিষদের মতে, “আত্মার অস্তিত্ব রয়েছে” এবং এই উপনিষদ্‌ “পরমানন্দ-স্বরূপ আত্মজ্ঞান অনুসন্ধানে”র শিক্ষা দেয়। অন্যান্য মুখ্য উপনিষদের মতো "কঠোপনিষদ্‌" গ্রন্থটিও এই আদর্শের ভিত্তিতেই উক্ত মতবাদের ব্যাখ্যা দান করেছে। এই উপনিষদের মাধ্যমেই হিন্দু ও বৌদ্ধ দর্শনের মধ্যে যে পার্থক্য তা স্পষ্ট রূপ নিয়েছে। কারণ, বৌদ্ধধর্মের শিক্ষা অনুসারে “আত্মার অস্তিত্ব নেই” এবং বৌদ্ধধর্ম শিক্ষা দেয় “পরমানন্দ-স্বরূপ শূন্যতারই অনুসন্ধান করা” মানবের কর্বত্য। "কঠোপনিষদ্‌" গ্রন্থের বিস্তারিত শিক্ষাবলির বিভিন্ন ব্যাখ্যা পাওয়া যায়। আদি শঙ্কর প্রমুখ অদ্বৈতবাদী ধর্মগুরুরা যেমন মূল বৈদান্তিক মত অনুসরণ করে এই উপনিষদ্‌টিকে ব্যাখ্যা করেছেন, তেমনই পরবর্তীকালে দ্বৈতবাদী পণ্ডিতেরাও সাংখ্য মতানুসারে এই উপনিষদের পৃথক ব্যাখ্যা উপস্থাপনা করেছেন।
ঢাকা বিশ্ববিদ্যালয়ের অনুষদসমূহ
ঢাকা বিশ্ববিদ্যালয়ে বর্তমানে ১৩টি অনুষদে ৮৪টি বিভাগ রয়েছে। ঢাকা বিশ্ববিদ্যালয়ের অনুষদ ও এর অন্তর্গত বিভাগগুলো হল:
যোগচূড়ামণ্যুপনিষদ্‌
"যোগচূড়ামণ্যুপনিষদ্‌" মূলত কাব্যিক শ্লোকে রচিত। এটি একটি অধ্যায়ে ১২১টি শ্লোকে বিন্যস্ত। প্রাথমিক শ্লোকগুলিতে এই উপনিষদের উদ্দেশ্য বর্ণিত হয়েছে। উদ্দেশ্যটি হল ‘কৈবল্য’ (মুক্তিদায়ী একাকীত্ব) প্রাপ্তি। প্রথম ৭০টি শ্লোকে কুণ্ডলিনী যোগের তত্ত্ব ব্যাখ্যাত হয়েছে। এর মধ্যেই আলোচিত হয়েছে চক্র (শক্তিকেন্দ্র), নাড়ি (রক্ত সংবহন নালিকা), প্রাণবায়ু (জীবনীশক্তিরূপ বায়ু), মুদ্রা ও শক্তি (মহাশক্তি)। গ্রন্থের অবশিষ্টাংশে প্রণব ধ্যানের পদ্ধতি আলোচনা করে বলা হয়েছে হঠযোগ, কুণ্ডলিনী যোগ ও আত্মচৈতন্যের প্রতিফলনের সমন্বয়ে কৈবল্য লাভ করা সম্ভব। শেষের শ্লোকগুলিতে বলা হয়েছে যে, সিংহ বা হস্তীকে যেমন ধীর পদক্ষেপে পোষা যায়, তেমনই শরীরের বিভিন্ন ব্যাধিকেও আসন ও প্রাণায়মের মাধ্যমে নিয়ন্ত্রণ করা যায়। মুক্তিদায়ী চৈতন্য ও মানসিক শক্তি যোগের উচ্চস্তরের পদ্ধতিগুলির মাধ্যমে পাওয়া যায়।
এই উপনিষদে বলা হয়েছে যে, নাভির নিচে ও জননস্থানের উপরে অবস্থিত একটি “ডিম্বাকার বা জটে”র আকৃতিবিশিষ্ট স্নায়ুকেন্দ্র থেকে ৭২,০০০ স্নায়ু উৎসারিত হয়েছে। এগুলির মধ্যে ৭২টি স্নায়ুরই মাত্র নামকরণ করা হয়েছে। এই গ্রন্থের আরেকটি উল্লেখযোগ্য বৈশিষ্ট্য হল এই যে, ৫৫ থেকে ৬৪ সংখ্যক শ্লোকে যৌন রস নিয়ে আলোচনা করা হয়েছে। এই দুটিকে বলা হয়েছে ‘বিন্দু’। এই গ্রন্থ অনুসারে, বিন্দু দুই প্রকার: ‘শুক্ল’ (পাণ্ডুবর্ণ, পুরুষ) ও ‘রজঃ’ (রক্তবর্ণ, স্ত্রী)। এই গ্রন্থ অনুসারে, দুটি বিন্দুরই সৃষ্টিশক্তি রয়েছে। শুক্ল হল ব্রহ্ম (বিশ্বজনীন সত্ত্বা) এবং রজঃ হল শক্তি (মহাশক্তি)। সর্বোচ্চ স্তরের মিলন হল যোনিমুদ্রায় এই দুইয়ের মিলন। পরবর্তী শ্লোকগুলিতে নারী ও পুরুষ এর আলোচনার অংশ। বলা হয়েছে, ‘পরাশক্তি’ হল শুদ্ধ আনন্দের সার, ব্রহ্মা হলেন গতি, বিষ্ণু হলেন ছন্দ, রুদ্র হলেন নিষ্ক্রিয়তা এবং ইন্দ্র হলেন উপভোগ। এই গ্রন্থ মতে, ধ্যেয় প্রণবে এই দেবদেবীগণ অবস্থান করেন।
চীনের প্রদেশসমূহ
প্রদেশ (, "শেং") গণচীনের প্রশাসনিক বিভাজনের সর্বোচ্চ স্তর। অতীতে এটি প্রাদেশিক-স্তরের প্রশাসনিক বিভাগ (, "শেং চি শিংচেংছু") বা প্রথম-স্তরের প্রশাসনিক বিভাগ (, "ই চি শিংচেংছু") নামেও পরিচিত ছিল। চীনে এধরনের ৩৪টি বিভাগ রয়েছে। এদেরকে একাধিক শ্রেণীতে ভাগ করা হয়: ২৩টি প্রদেশ (যার মধ্যে তাইওয়ান প্রদেশটি অন্তর্ভুক্ত, গণপ্রজাতন্ত্রী চীন তাইওয়ানকে একটি প্রদেশ হিসেবে দাবী করলেও এটিকে নিয়ন্ত্রণ করে না।), ৪টি কেন্দ্রশাসিত পৌরসভা, ৫টি স্বায়ত্বশাসিত অঞ্চল, এবং দুইটি বিশেষ প্রশাসনিক অঞ্চল।
যজুর্বেদ
ছয়টি প্রধান উপনিষদ্‌ যজুর্বেদের অন্তর্গত।
উপসালা বিশ্ববিদ্যালয়
১৯৯৯ সাল থেকে পৃথক একটি পরিচালনা পরিষদ রয়েছে যা অ্যাকাডেমিক সিনেট নামে পরিচিত। এ পরিষদের বিস্তৃতি থাকলেও তারা পরামর্শ গোষ্ঠী হিসেবে বিবেচিত হতো। শিক্ষক, গবেষক এবং ছাত্ররা এতে অংশ নিতো। বিশ্ববিদ্যালয়ের প্রধান নির্বাহীকে "রেক্ট ম্যাগণিফিকাস" বা ভাইস চ্যান্সেলর ও তার সহকারী "প্রোরেক্টর" নামে পরিচিতি পেতেন। ১৯৯৯ সাল থেকে তিন জন ভাইস রেক্টর 'কলা ও সামাজিক বিজ্ঞান', 'ঔষধ ও ঔষধবিজ্ঞান' এবং 'বিজ্ঞান ও প্রকৌশল' নামে "ডোমেইন" রয়েছে। এ ডোমেইনগুলো নয়টি অণুষদে বিভক্ত। প্রত্যেক অণুষদে ফ্যাকাল্টি বোর্ড এবং এর প্রধান হিসেবে ডীন বা "ডেকানাস" রয়েছেন। অণুষদের একজন অধ্যাপক খণ্ডকালীনভিত্তিতে ডীনের দায়িত্ব পালন করেন।
জাবালোপনিষদ্‌
বৈদিক সাহিত্যে মানব জীবনের তিনটি ‘আশ্রম’ (জীবনের স্তর) বর্ণিত হয়েছিল। এগুলির প্রথম দুটি হল: ‘ব্রহ্মচর্য’ (ছাত্রজীবন) ও ‘গার্হস্থ্য’ (সাংসারিক জীবন)। বৈদিক সাহিত্যে জীবনের তৃতীয় স্তরটিতে ‘বাণপ্রস্থ’ (অবসরপ্রাপ্ত বা বনবাসীর জীবন) ও ‘সন্ন্যাস’ (সংসারত্যাগীর জীবন) একত্রে একটি আশ্রম হিসেবে বর্ণিত হয়। মহাত্মা জ্যোতিবা ফুলে রোহিলখণ্ড বিশ্ববিদ্যালয়ের গবেষক সতী শিবেন্দ্র চন্দ্র বলেছেন, "জাবালোপনিষদ্‌" গ্রন্থেই প্রথম বাণপ্রস্থ ও সন্ন্যাসকে জীবনের দুটি পৃথক আশ্রম হিসেবে বর্ণনা করা হয়। যদিও ইউনিভার্সিটি অফ টেক্সাস অ্যাট অস্টিনের অধ্যাপক প্যাট্রিক ওলিভেল বলেছেন যে, "আরুণেয়োপনিষদ্‌" গ্রন্থে প্রথম এই দুটি স্তরকে প্রথক করা হয়। "আরুণেয়োপনিষদ্‌" সম্ভবত প্রাচীনতর উপনিষদ্‌।
হয়গ্রীব উপনিষদ্‌
উপনিষদ্‌ গ্রন্থাবলির রীতি অনুসারে, "হয়গ্রীব উপনিষদে"র শেষে এই গ্রন্থটির মাহাত্ম্য বর্ণনা করা হয়েছে। বলা হয়েছে। একাদশী তিথিতে এই উপনিষদ পাঠ করলে হয়গ্রীবের আশীর্বাদ পাওয়া যায় এবং বিশিষ্ট ব্যক্তি হয়ে জীবনের শেষে মোক্ষ লাভও হয়ে থাকে। গ্রন্থের শেষে একটি প্রার্থনায় বলা হয়েছে এই মন্ত্রগুলি ব্রহজ্ঞান এবং এই ভক্ত যেন হয়গ্রীব এবং এই মন্ত্রগুলিকে কখনও না ভুলে যান।
উপনিষদ্‌
উপনিষদ্ রচয়িতা হিসেবে একাধিক ব্যক্তির নাম পাওয়া যায়। প্রাচীন উপনিষদ্গুলিতে যাজ্ঞবল্ক্য ও উদ্দালক আরুণির কথা পাওয়া যায়। অন্যান্য গুরুত্বপূর্ণ লেখকেরা হলেন শ্বেতকেতু, শাণ্ডিল্য, ঐতরেয়, পিপ্পলাদ ও সনৎকুমার। মহিলাদের মধ্যে যাজ্ঞবল্ক্যের স্ত্রী মৈত্রেয়ী ও গার্গীর নাম উল্লেখযোগ্য।
পুরাণ
উপপুরাণ (সংস্কৃত: उपपुराण, "") অপেক্ষাকৃত কম গুরুত্বপূর্ণ অথবা আনুষঙ্গিক ধর্মগ্রন্থ। কোনো কোনো মতে উপপুরাণ আঠারোটি। কিন্তু মহাপুরাণের সংখ্যার মতোই এই সংখ্যা নিয়েও দ্বিমত রয়েছে। কয়েকটি উপপুরাণ সমালোচনার সহিত সম্পাদিত হয়েছে। এই পুরাণগুলি হল: সনৎকুমার, নৃসিংহ, বৃহন্নারদীয়, শিবরহস্য, দুর্বাশা, কপিল, বামন, ভার্গব, বরুণ, কালিকা, শাম্ব, নন্দী, সূর্য, পরাশর, বশিষ্ট, দেবীভাগবত, গণেশ, মুদগল ও হংস।
নারায়ণোপনিষদ্‌
নারায়ণোপনিষদ্‌ (সংস্কৃত: नारायण उपनिषत्) হল একটি অপ্রধান উপনিষদ্‌। "মুক্তিকোপনিষদ্‌" গ্রন্থে রাম ও হনুমানের কথোপকথনের আকারে তালিকাভুক্ত ১০৮টি উপনিষদের মধ্যে এই উপনিষদের স্থান ১৮শ। হেনরি টমাস কোলব্রুকের ১৯শ শতাব্দীর প্রথম ভাগের সংকলন গ্রন্থে এই উপনিষদ্‌টির স্থান ৩৩তম। এই গ্রন্থটি হিন্দুধর্মের বৈদিক যুগের গ্রন্থ নয়। এটি রচিত হয়েছিল মধ্যযুগে। তবে এই গ্রন্থের রচয়িতার নাম ও কালপঞ্জি সঠিক জানা যায় না। "নারায়ণোপনিষদ্‌" সংস্কৃত ভাষায় রচিত এবং কৃষ্ণ যজুর্বেদের সঙ্গে যুক্ত। এটি ১৪টি বৈষ্ণব উপনিষদের অন্যতম। নারায়ণের (বিষ্ণু) প্রতি ভক্তি এই গ্রন্থের প্রধান প্রতিপাদ্য বিষয়।
অথর্ববেদ
সম্ভবত সামবেদ ও যজুর্বেদের সমসাময়িক কালে অথবা আনুমানিক খ্রিস্টপূর্ব ১২০০ – ১০০০ অব্দ নাগাদ অথর্ববেদ রচিত হয়েছিল। সংহিতা অংশটি ছাড়া অথর্ববেদের একটি ব্রাহ্মণ অংশ রয়েছে এবং এই বেদের শেষাংশ উপনিষদ্‌ দর্শনতত্ত্ব নিয়ে আলোচনা করেছে। অথর্ববেদের উপনিষদ্‌ বা শেষাংশ (বেদান্ত) তিনটি প্রধান উপনিষদ্‌ নিয়ে গঠিত। এগুলি হিন্দু দর্শনের বিভিন্ন শাখাকে প্রভাবিত করেছে। এগুলির নাম হল মুণ্ডক উপনিষদ্‌, মাণ্ডুক্য উপনিষদ্‌ ও প্রশ্ন উপনিষদ্‌। 
মনিয়ার উইলিয়ামসের মতে, অথর্ববেদের নামকরণ করা হয়েছে পৌরাণিক পুরোহিত অথর্বণের নাম অনুসারে। অথর্বণ প্রথম যাগযজ্ঞ ও সোমরস উৎসর্গ করার প্রথা উদ্ভব করেন এবং ‘রোগ ও বিপর্যয়ের প্রতিকূল পদ্ধতি ও মন্ত্রগুলি’ রচনা করেন। মনিয়ার উইলিয়ামস উল্লেখ করেছেন যে, অগ্নির একটি অধুনা-অবলুপ্ত নাম ছিল ‘অথর’। লরি প্যাটনের মতে, ‘অথর্ববেদ’ নামটির অর্থ ‘অথর্বণগণের বেদ’।
কৌষীতক্যুপনিষদ্
কৌষীতকি ব্রাহ্মণ উপনিষদ্ নামেও পরিচিত এই উপনিষদটি "" বা "শঙ্খায়ন আরণ্যক"-এর অংশ। এই আরণ্যকটির পনেরোটি অধ্যায় রয়েছে, যার মধ্যে চারটি মিলে কৌষীতকি উপনিষদ্ গঠন করে।
প্রহেবজ্র
মৃত্যুকালে প্রহেবজ্র মঞ্জুশ্রীমিত্রকে অতিযোগ তত্ত্বের সাররূপে তিনটি শিক্ষা দান করেন। এই তিনটি শিক্ষাকে তিব্বতী বৌদ্ধধর্মে ত্শিগ-গ্সুম-গ্নাদ-ব্র্দেগ () বলা হয়ে থাকে। এই তিনটি শিক্ষা হল-
সমাস
ছয়টি প্রধান সমাস ছাড়াও কয়েকটি অপ্রধান সমাস রয়েছে। যেমন: প্রাদি, নিত্য, অলুক, উপপদ ইত্যাদি। এসব সমাসের প্রচুর উদাহরণ পাওয়া যায় না। এজন্য এগুলোকে অপ্রধান মনে করা হয়।
মুহাম্মাদ আকরাম নাদভি
মুহাম্মাদ আকরাম নাদভি আরবি ভাষায় ২৫ টির বেশি গ্রন্থ রচনা করেন, হাদীছ, ফিকহ, জীবনী এবং আরবী ব্যাকরণ বিষয়ক। অতি সম্প্রতি তিনি ৫৩ খণ্ডের এক সুবিশাল জীবন-অভিধান রচনা করেন, ইসলামের ইতিহাসের মুহাদ্দিসা অর্থাৎ হাদীছ শাস্ত্রের নারী বিশেষজ্ঞদের ওপর। ৮ বছর গবেষণা করে তিনি প্রায় ৮ হাজার মুহাদ্দিসার জীবনচরিত সঙ্কলন করেছেন।
দেব্যুপনিষদ্‌
সংস্কৃতে রচিত "দেব্যুপনিষদ্‌" একটি অপ্রধান উপনিষদ্‌। "মুক্তিকোপনিষদ্‌" রাম ও হনুমানের কথোপকথনের আকারে যে ১০৮টি উপনিষদের তালিকা পাওয়া যায়, তাতে "দেব্যুপনিষদ্‌" গ্রন্থটি ৮১ সংখ্যক। পাণ্ডুলিপি ভেদে এই উপনিষদ্‌ "দেব্যুপনিষদ্‌" ও "দেবী উপনিষদ্‌" নামে পরিচিত।
চেন্নাই
চেন্নাই শহরের প্রশাসনব্যবস্থা দেখাশোনা করে চেন্নাই কর্পোরেশন, যেটি একজন মেয়র এবং ১৫৫ জন পারিষদ নিয়ে গঠিত। পারিষদেরা ১৫৫ টি ওয়ার্ডের প্রতিনিধিত্ব করেন এবং শহরের বাসিন্দাদের দ্বারা সরাসরি নির্বাচিত হন। এদের মধ্যে একজন সহকারী মেয়র হিসেবে অন্যান্য পারিষদের দ্বারা নির্বাচিত হন। মেয়র এবং সহকারী মেয়র প্রায় ১০টি স্থায়ী কমিটির সভাপতিত্ব করেন। কর্পোরেশন মহানগরের সমস্ত নাগরিক পরিষেবা প্রদানে দায়বদ্ধ।
উপনিষদ্‌
উপনিষদ () হিন্দুধর্মের এক বিশেষ ধরনের ধর্মগ্রন্থের সমষ্টি । এই বইগুলিতে হিন্দুধর্মের তাত্ত্বিক ভিত্তিটি আলোচিত হয়েছে । উপনিষদের অপর নাম "বেদান্ত" । ধর্মপ্রাণ হিন্দুরা বিশ্বাস করেন, উপনিষদ্‌গুলিতে সর্বোচ্চ সত্য স্রষ্টা বা ব্রহ্মের প্রকৃতি এবং মানুষের মোক্ষ বা আধ্যাত্মিক মুক্তি লাভের উপায় বর্ণিত হয়েছে । উপনিষদ্‌গুলি মূলত "বেদ"-পরবর্তী "ব্রাহ্মণ" ও "আরণ্যক" অংশের শেষ অংশে পাওয়া যায় । এগুলি প্রাচীনকালে গুরু-শিষ্য পরম্পরায় মুখে মুখে প্রচলিত ছিল।
ঐতরেয়োপনিষদ্‌
ঐতরেয়োপনিষদ্‌ হল প্রধান প্রাচীন উপনিষদ্‌গুলির অন্যতম। ১০৮টি শাস্ত্রসম্মত উপনিষদের মুক্তিকা তালিকায় এই উপনিষদ্‌টির ক্রমসংখ্যা হল ৮। এটি একটি মধ্যকালীন উপনিষদ্‌। এই উপনিষদ্‌টির রচনাকাল সঠিক জানা না গেলেও গবেষকদের মতে, এটি রচিত হয়েছিল আনুমানিক খ্রিস্টপূর্ব ৬ষ্ঠ বা ৫ম শতাব্দী নাগাদ।